text:
Chapter 13
1 Mukama n'amugamba Musa, ng'ayogera nti
2 Onterekeranga abaana ababereberye bonna, buli aggula enda mu baana ba Isiraeri, oba wa muntu oba wa nsolo: ye wange.
3 Musa n'abagamba abantu nti Mujjukiranga olunaku luno, lwe mwaviiramu mu Misiri, mu nnyumba ey'obuddu: kubanga mu maanyi g'omukono Mukama mwe yabaggya mu kifo ekyo: tebalyanga ku migaati egizimbulukuswa.
4 Ku lunaku luno bwe munaavaamu mu mwezi ogwa Abibu.
5 Awo olulituuka Mukama bw'alikuleeta mu nsi y'omu Kanani n'ey'Omukiiti n'ey'omu Amoli, n'ey'Omukiivi, n'ey'omu Yebusi, gye yalayirira bajjajja bo okugikuwa, ensi ejjudde amata n'omubisi gw'enjuki, oneekuumanga okuweereza kuno mu mwezi guno.
6 Ennaku musanvu onoolyanga emigaati egitazimbulukuswa, era ku lunaku olw'omusanvu wanaabanga embaga eri Mukama.
7 Emigaati egitazimbulukuswa giriibwe mu nnaku ezo omusanvu; so tegiirabikenga gy'oli emigaati egizimbulukuswa, so tekirirabika ekizimbulukusa gy'oli, mu nsalo zo zonna.
8 Era onoomugambanga omwana wo olunaku luli, ng'oyogera nti Olw'ebigambo Mukama bye yankolera bwe nnava mu Misiri.
9 Era ginaakubeereranga akabonero ku mukono gwo, era ekijjukizo wakati w'amaaso go, amateeka ga Mukama galyoke gabeere mu kamwa ko: kubanga mu mukono ogw'amaanyi Mukama mwe yakuggira mu Misiri.
10 Kyonoovanga weekuuma etteeka lino mu biro byalyo buli mwaka, buli mwaka.
11 Awo olulituuka Mukama bw'alikuleeta mu nsi ey'omu Kanani, nga bwe yakulayirira ggwe ne bajjajjaabo, bw'aligikuwa,
12 onoomuterekeranga Mukama buli kiggulanda, na buli kibereberye ky'olina ekiva mu nsolo; abasajja banaabanga ba Mukama.
13 Era onoonunulanga buli mbereberye y'endogoyi n'omwana gw'endiga; era oba nga tooyagalenga kuginunula, onoogimenyanga obulago: era ababereberye bonna mu baana bo onoobanunulanga.
14 Awo omwana wo bw'anaakubuuzanga mu biro ebirijja ng'ayogera nti Kiki kino? onoomugambanga nti Mu maanyi ag'omukono gwe Mukama mwe yatuggira mu Misiri, mu nnyumba ey'obuddu:
15 awo alwatuuka Falaawo bw'ataatuleka wabula olw'empaka, Mukama n'atta ababereberye bonna ab'omu nsi ey'e Misiri, ababereberye ab'abantu, era n'embereberye ez'ensolo: kyenva mmuwa Mukama buli kiggulanda ekisajja, okuba ssaddaaka; naye ababereberye bonna ab'abaana bange mbanunula.
16 N'ekyo kinaabanga akabonero ku mukono gwo, n'ebiteekebwa wakati w'amaaso go: kubanga mu maanyi ag'omukono gwe Mukama mwe yatuggira mu Misiri.
17 Awo Falaawo ng'amaze okubaleka abantu, Katonda n'atabatwala mu kkubo ery'ensi ery'Abafirisuuti newakubadde nga lye lyali okumpi; kubanga Katonda yayogera nti Wozzi abantu baleme okwejjusa bwe baliraba okulwana, baleme okudda e Misiri:
18 naye Katonda n'abeetoolooza abantu mu kkubo ery'eddungu ku mabbali g'Ennyanja Emmyufu: abaana ba Isiraeri ne balinnya nga balina ebyokulwanyisa okuva mu nsi ey'e Misiri.
19 Musa n'atwala amagumba ga Yusufu wamu naye: kubanga yabalayiza ddala abaana ba Isiraeri, ng'ayogera nti Katonda talirema kubajjira; nammwe mulitwala amagumba gange okuva wano wamu nammwe.
20 Ne bava mu Sukkosi okutambula, ne basula mu Yesamu ku nsalo y'eddungu.
21 Mukama n'agenda mu maaso gaabwe emisana mu mpagi ey'ekire okubakulembera, mu kkubo; era ekiro mu mpagi ey'omuliro, okubaakira: balyoke batambule emisana n'ekiro;
22 empagi ey'ekire emisana, n'empagi ey'omuliro ekiro, tezaggwaawo mu maaso g'abantu.


c: text/html

text:
Chapter 11
1 Awo Abaisiraeri bonna ne bakuŋŋaanira eri Dawudi e Kebbulooni, nga boogera nti Laba, tuli ba ku magumba go na mubiri gwo.
2 Mu biro eby'edda Sawulo bwe yali nga ye kabaka, ggwe wafulumyanga n'oyingiza Isiraeri: Mukama Katonda wo n'akugamba nti Ggwe olirunda abantu bange Isiraeri, era ggwe oliba omulangira w'abantu bange Isiraeri.
3 Awo abakadde bonna aba Isiraeri ne bajja eri kabaka e Kebbulooni; Dawudi n'alagaana nabo endagaano e Kebbulooni mu maaso ga Mukama; ne bafuka ku Dawudi amafuta okuba kabaka wa Isiraeri, ng'ekigambo kya Mukama bwe kyali mu mukono gwa Samwiri.
4 Awo Dawudi ne Isiraeri yenna ne bagenda e Yerusaalemi (ye Yebusi;) era Abayebusi, be b'omu nsi eyo, baali eyo.
5 Awo Abayebusi ne bagamba Dawudi nti Tojja kuyingira muno. Naye Dawudi n'amenya ekigo kye Sayuuni; ekyo kye kibuga kya Dawudi.
6 Dawudi n'ayogera nti Buli anaasooka okugoba Abayebusi ye aliba omukulu era omwami. Awo Yowaabu mutabani wa Zeruyiya n'asooka okulinnya, n'afuuka mukulu.
7 Dawudi n'abeera mu kigo; kyebaava bakiyita ekibuga kya Dawudi.
8 N'azimba ekibuga enjuyi zonna, okuva e Miiro n'enjuyi zonna: Yowaabu n'addaabiriza ebitundu by'ekibuga ebyasigalawo.
9 Dawudi ne yeeyongerayongeranga okuba omukulu; kubanga Mukama ow'eggye ng'ali naye.
10 Era bano be baasinga obukulu mu bazira Dawudi be yalina, abeeraga nga ba maanyi eri ye mu bwakabaka bwe wamu ne Isiraeri yenna, okumufuula kabaka, ng'ekigambo kya Mukama bwe kyali ekya Isiraeri.
11 Era guno gwe muwendo gw'ab'amaanyi Dawudi be yalina: Yasobeyamu, omwana w'Omukakumoni, omukulu w'abo amakumi asatu: yayimusa effumu lye okulwana n'ebikumi bisatu n'abatta omulundi gumu.
12 N'oluvannyuma lw'oyo Eriyazaali mutabani wa Dodo, Omwakowa, ow'oku basajja ab'amaanyi abasatu.
13 Oyo yali wamu ne Dawudi e Pasudammiimu, era Abafirisuuti ne bakuŋŋaanira eyo okulwana, awaali omusiri ogwa sayiri; abantu ne badduka mu maaso g'Abafirisuuti.
14 Ne bayimirira wakati mu nnimiro ne bagulwanirira, ne batta Abafirisuuti; Mukama n'abalokola n'okuwangula okukulu.
15 Awo abasatu ku bakulu amakumi asatu ne baserengeta eri olwazi eri Dawudi, mu mpuku ya Adulamu; eggye ly'Abafirisuuti nga basiisidde mu kiwonvu Lefayimu.
16 Era Dawudi yali ali ku kiddukiro mu biro ebyo, n'Abafirisuuti ab'omu kigo nga bali mu Besirekemu.
17 Dawudi ne yeegomba n'ayogera nti Singa wabaddewo anannywesa amazzi ag'omu luzzi olw'e Besirekemu, oluliraanye omulyango!
18 Awo abo abasatu ne bawaguza mu ggye ly'Abafirisuuti, ne basena amazzi mu luzzi olw'e Besirekemu olwaliraana omulyango, ne bagatwala ne bagaleetera Dawudi: naye Dawudi n'atakkiriza kunywako, naye n'agafuka eri Mukama, n'ayogera nti
19 Katonda wange akiddize eri gye ndi nze okukola bwe ntyo: nnywe omusaayi gw'abasajja bano abavudde mu bulamu bwabwe? kubanga bagaleese nga bavudde mu bulamu bwabwe. Kyeyava agaana okuganywa. Ebyo abasajja abo ab'amaanyi abasatu bye baakola.
20 Era Abisaayi muganda wa Yowaabu ye yali omukulu w'abasatu kubanga yayimusa effumu lye okulwana n'ebikumi bisatu n'abatta, n'ayatiikirira ku basatu.
21 Ku abo abasatu yali n'ekitiibwa okusinga ababiri, n'afuuka omukulu waabwe: naye n'atenkana abasatu ab'olubereberye.
22 Benaya mutabani wa Yekoyaada omwana w'omuzira ow'e Kabuzeeri, eyali akoze eby'amaanyi, oyo n'atta batabani ba Alyeri, owa Mowaabu bombi: era n'aserengeta n'atta empologoma wakati mu bunnya mu biro eby'omuzira.
23 Era n’atta Omumisiri, omusajja omuwanvu ennyo, obuwanvu bwe emikono etaano; era Omumisiri yali akutte mu ngalo ze effumu eryali ng'omuti ogulukirwako engoye; yaserengeta gy'ali ag'alina omuggo, n'asika effumu n'aliggya mu mukono gw'Omumisiri, n'amutta n'effumu lye ye.
24 Ebyo Benaya mutabani wa Yekoyaada bye yakola, n'ayatiikirira ku basajja abo ab'amaanyi abasatu.
25 Laba, yali n'ekitiibwa okusinga abo amakumi asatu, naye n'atenkana abasatu ab'olubereberye: Dawudi n'amufuula omukulu w'abambowa be.
26 Era abasajja ab'amaanyi ab'omu ggye; Aaskeri muganda wa Yowaabu, Erukanani mutabani wa Dodo ow'e Besirekemu;
27 Sammosi Omukalooli, Kerezi Omuperoni;
28 Ira mutabani wa Ikkesi Omutekowa, Abiyezeeri Omwanasosi;
29 Sibbekayi Omukusasi, Irayi Omwakowa;
30 Makalayi Omunetofa; Keredi mutabani wa Bayaana Omunetofa;
31 Isayi mutabani wa Libayi owe Gibeya ow'oku baana ba Benyamini, Benaya Omupirasoni;
32 Kulayi ow'oku bugga obw'e Gaasi, Abyeri Omwaluba;
33 Azimavesi Omubakalumi, Eriyaba Omusaaluboni:
34 batabani ba Kasemu Omugizoni, Yonasaani mutabani wa Sage Omukalali;
35 Akiyamu mutabani wa Sakali Omukalali, ,Erifali mutabani wa Uli;
36 Keferi Omumekera, Akiya Omuperoni;
37 Kezulo Omukalumeri, Naalayi mutabani wa Ezubayi;
38 Yoweeri muganda wa Nasani, Mibukali mutabani wa Kaguli;
39 Zereki Omwamoni, Nakalayi Omubeerosi, eyatwaliranga Yowaabu mutabani wa Zeruyiya ebyokulwanyisa bye;
40 Ira Omuyisuli, Galebu Omuyisuli;
41 Uliya Omukiiti, Zabadi mutabani wa Akulayi;
42 Adina mutabani wa Siza Omulewubeeni, omwami ow'omu Balewubeeni, n'amakumi asatu wamu naye;
43 Kanani mutabani wa Maaka, ne Yosafati Omumisuni;
44 Uzziya Omwasutaloosi, Sama ne Yeyeeri batabani ba Kosamu Omwaloweri;
45 Yediyayeri mutabani wa Simuli, ne Yoka muganda we, Omutiizi;
46 Eryeri Omumakavi, ne Yeribayi, ne Yosaviya, batabani ba Erunaamu, ne Isuma Omumowaabu;
47 Eryeri ne Obedi ne Yaasiyeri Omumezoba.

robotstxt: allowed

filter: keep


text:
Essuula 3
1 Era eri malayika ow'ekkanisa y’omu Saadi wandiika nti Bw’ati bw'ayogera oyo alina emyoyo omusanvu egya Katonda, n’emunyeenye omusanvu, nti Mmanyi ebikolwa byo, ng'olina erinnya ery'okuba omulamu, era oli mufu.
2 Tunula, onyweze ebisigaddeyo ebyali bigenda okufa: kubanga ssaalaba ku bikolwa byo ekyatuukirira mu maaso ga Katonda wange.
3 Kale jjukira bwe waaweebwa ne bwe wawulira; okwate, weenenye. Kale bw'otalitunula, ndijja ng’omubbi, so tolimanya ssaawa gye ndijjiramu gy'oli.
4 Naye olina amannya matono mu Saadi agataayonoona ngoye zaabwe: era balitambula nange mu ngoye njeru; kubanga basaanidde.
5 Bw'atyo awangula alyambazibwa engoye enjeru; so sirisangula n'akatono linnya lye mu kitabo ky'obulamu, era ndyatula erinnya lye mu maaso ga Kitange ne mu maaso ga bamalayika be.
6 Alina okutu awulire Omwoyo ky'agamba ekkanisa.
7 Era eri malayika ow'ekkanisa ey'omu Firaderufiya wandiika nti bw’ati bw'ayogera oyo omutukuvu ow'amazima, alina ekisumuluzo kya Dawudi, aggulawo, so tewali muntu aliggalawo, aggalawo, so tewali muntu aggulawo, nti
8 Mmanyi ebikolwa byo (laba, nnateeka mu maaso go oluggi olugguddwawo, omuntu yenna lw'atayinza kuggalawo) ng'olina amaanyi matono n’okwata ekigambo kyange, so tewegaana linnya lyange.
9 Laba, ab'omu kkuŋŋaaniro lya Setaani abeeyita Abayudaaya, so si bo, naye balimba; laba, ndibaleeta okusinza mu maaso g'ebigere byo era ndibamanyisa nga nnakwagala.
10 Kubanga weekuuma ekigambo eky'okugumiikiriza kwange, era nange ndikukuuma obutayingira mu kiseera eky'okukemebwa, ekigenda okujja ku nsi zonna, okukema abatuula ku nsi.
11 Njija mangu: nyweza ky'olina, omuntu aleme okutwala engule yo.
12 Awangula ndimufuula empagi mu yeekaalu ya Katonda wange, so talifuluma nate bweru: nange ndiwandiika ku ye erinnya lya Katonda wange n'erinnya ly'ekibuga kya Katonda wange, Yerusaalemi ekiggya, ekikka okuva mu ggulu eri Katonda wange, n'erinnya lyange eriggya.
13 Alina okutu awulire Omwoyo ky'agamba ekkanisa.
14 Era eri malayika ow'ekkanisa ey'omu Lawodikiya wandiika nti Bw'ati bw'ayogera oyo Amiina, omujulirwa omwesigwa era ow'amazima, olubereberye lw'okutonda kwa Katonda, nti
15 Mmanyi ebikolwa byo, nga tonnyogoga so tobuguma: waakiri obe ng'onnyogoga oba obuguma.
16 Bwe kityo kubanga olina ekibuguumirize, so tonnyogoga so tobuguma, ndikusesema mu kamwa kange.
17 Kubanga oyogera nti Ndi mugagga, era ngaggawadde, so ssiriiko kye nneetaaga, so tomanyi ng'oli munaku ggwe era asaasirwa era omwavu era omuzibe w'amaaso era ali obwereere:
18 nkuweerera amagezi okugula gye ndi ezaabu eyalongoosebwa mu muliro, olyoke ogaggawale, n'engoye enjeru, olyoke oyambale, era ensonyi ez'obwereere bwo zireme okulabika; n'eddagala ery'okusiiga ku maaso go, olyoke olabe.
19 Nze bonna be njagala mbanenya, era mbabuulirira: kale nyiikira weenenye.
20 Laba, nnyimiridde ku luggi, nneeyanjula: omuntu yenna bw'awulira eddoboozi lyange, n'aggulawo oluggi, nnaayingira gy'ali, era nnaaliira wamu naye, naye nange.
21 Awangula ndimuwa okutuula awamu nange ku ntebe yange ey'obwakabaka, era nga nange bwe nnawangula, ne ntuula wamu ne Kitange ku ntebe ye ey'obwakabaka.
22 Alina okutu awulire Omwoyo ky'agamba ekkanisa.


text:
Chapter 21
1 Awo Setaani n'ayimirira okulwana ne Isiraeri, n'asendasenda Dawudi okubala Isiraeri.
2 Dawudi n'agamba Yowaabu n'abakulu b'abantu nti Mugende mubale Isiraeri okuva e Beeruseba okutuusa e Ddaani; munzirize ebigambo ntegeere omuwendo gwabwe.
3 Yowaabu n'ayogera nti Mukama ayongere abantu be okusinga omuwendo gwabwe oguliwo kaakano emirundi kikumi: naye, mukama wange kabaka, bonna si baddu ba mukama wange? mukama wange kiki ekimulagizza ekigambo kino? kiki ekimwagaza okuba ensonga y'omusango eri Isiraeri?
4 Era naye ekigambo kya kabaka ne kisinga Yowaabu: Yowaabu kyeyava agenda n'abuna Isiraeri yonna, n'ajja e Yerusaalemi.
5 Yowaabu n'aleetera Dawudi omuwendo ogw'abantu gwe baabalibwa. Abantu bonna aba Isiraeri baali kakadde mu kasiriivu abasajja abaasowolanga ebitala: ne Yuda baali abasajja obusiriivu buna mu obukumi musanvu abaasowolanga ebitala.
6 Naye teyassaako Leevi ne Benyamini: kubanga ekigambo kya kabaka kyamutama Yowaabu.
7 Katonda n'anyiigira ekigambo ekyo; kyeyava abonyaabonya Isiraeri.
8 Dawudi n'agamba Katonda nti Nnyonoonye nnyo, kubanga nakola ekigambo ekyo: naye kaakano, nkwegayiridde, ggyawo obutali butuukirivu bwa muddu wo; kubanga nakola eky'obusirusiru bungi.
9 Mukama n'agamba Gaadi nabbi wa Dawudi nti
10 Genda ogambe Dawudi nti Bw'atyo bw'ayogera Mukama nti nkuteekeddewo ebigambo bisatu: weerobozeeko ekimu, nkukikole.
11 Awo Gaadi n'ajja eri Dawudi, n'amugamba nti Bw'atyo bw'ayogera Mukama nti Weerobozeeko ky'onooyagala;
12 oba emyaka esatu egy'enjala; oba emyezi esatu okumalirwawo mu maaso g'abalabe bo, ekitala ky'abalabe bo nga kikutuukako; oba ekitala kya Mukama ennaku ssatu, kawumpuli ng'ali mu nsi; ne malayika wa Mukama ng'azikiriza mu nsalo zonna eza Isiraeri. Kale nno, lowooza bwe mba mmuddamu oyo antumye.
13 Dawudi n'agamba Gaadi nti Nsobeddwa nnyo: ngwe nno mu mukono gwa Mukama; kubanga okusaasira kwe kungi nnyo: nneme okugwa mu mukono gw'abantu.
14 Awo Mukama n'aleeta kawumpuli ku Isiraeri: awo ku Isiraeri ne kufa abasajja obukumi musanvu.
15 Katonda n'atuma malayika e Yerusaalemi okukizikiriza: awo ng'anaatera okuzikiriza, Mukama n'atunula, ne yejjusa akabi, n'agamba malayika azikiriza nti Kinaamala; zzaayo kaakano omukono gwo. Malayika wa Mukama n'ayimirira awali egguuliro lya Olunaani Omuyebusi.
16 Dawudi n'ayimusa amaaso ge n'alaba malayika wa Mukama ng'ayimiridde wakati w'ensi n'eggulu, ng'akutte ekitala ekisowoddwa mu ngalo ze, ekigoloddwa ku Yerusaalemi. Awo Dawudi n'abakadde, nga bambadde ebibukutu, ne balyoka bavuunama amaaso gaabwe.
17 Dawudi n'agamba Katonda nti Si nze nalagira okubala abantu? Nze nnyonoonye ne nkola eby'ekyejo kingi; naye endiga zino bakoze ki bo? nkwegayiridde, ai Mukama Katonda wange, omukono gwo gube ku nze ne ku nnyumba ya kitange; naye guleme okuba ku bantu bo babe ne kawumpuli.
18 Awo malayika wa Mukama n'alagira Gaadi okugamba Dawudi, Dawudi ayambuke, azimbire ekyoto eri Mukama mu gguuliro lya Olunaani Omuyebusi.
19 Dawudi n'ayambuka olw'ekigambo kya Gaadi, kye yayogera mu linnya lya Mukama.
20 Olunaani n'akyuka n'alaba malayika; ne batabani be abana abaali naye ne beekweka. Era Olunaani yali ng'awuula eŋŋaano.
21 Awo Dawudi bwe yajja eri Olunaani, Olunaani n'atunula n'alaba Dawudi, n'ava mu gguuliro, n'avuunamira Dawudi amaaso ge.
22 Awo Dawudi n'agamba Olunaani nti Mpa ekibanja eky'egguuliro lino, nzimbewo ekyoto eri Mukama; onoogulana nange n'ebintu ng'omuwendo gwalyo gwennyini bwe guli obutaseera: kawumpuli aziyizibwe mu bantu.
23 Awo Olunaani n’agamba Dawudi nti Lyetwalire, mukama wange kabaka akole ekyo ky'anaasiima: laba, nkuwadde ente okuba ebiweebwayo ebyokebwa n'ebintu ebiwuula okuba enku n’eŋŋaano okuba ekiweebwayo eky'obutta; byonna mbiwa buwa.
24 Kabaka Dawudi n'agamba Olunaani nti Nedda; naye mazima naaligula n'ebintu obutaseera: kubanga siitoole bibyo okuwa Mukama, so siiweeyo ekiweebwayo ekyokebwa ekitanzitidde byange.
25 Awo Dawudi n'awa Olunaani okugula ekibanja sekeri eza zaabu ezipimibwa lukaaga.
26 Dawudi n'azimba eyo ekyoto eri Mukama, n'awaayo ebiweebwayo ebyokebwa n'ebiweebwayo olw'emirembe, n'asaba Mukama; n'amuddamu n'omuliro ng'ayima mu ggulu ku kyoto eky'ebiweebwayo ebyokebwa.
27 Mukama n'alagira malayika; n'azza ekitala kye mu kiraato kyakyo.
28 Mu biro ebyo Dawudi bwe yalaba nga Mukama amuzzeemu mu gguuliro lya Olunaani Omuyebusi, n'aweerayo eyo ssaddaaka.
29 Kubanga eweema ya Mukama, Musa gye yakola mu ddungu, n'ekyoto eky'ebiweebwayo ebyokebwa, mu biro ebyo nga biri mu kifo ekigulumivu e Gibyoni.
30 Naye Dawudi n'atayinza kujja mu maaso gaayo okubuuza Katonda; kubanga yali atidde ekitala kya malayika wa Mukama.


text:
OMUGAGGA Charles Muhangi alumbye poliisi olwokumulemesa okweddiza ebizimbe okuli ekya Qualicell, Nabukeera ne paaka ya bbaasi ebirImu Drake Lubega ne Mansoor...
KAMPALA agenda kwongera okukaluba olw’emisolo KCCA gy’erinnyisizza mu mwaka omupya 2017/18 ogutandika nga July 1, 2017.
OMUBAKA wa Kampala Central, Mohamed Nsereko ayawukanye ku loodi Meeya Erias Lukwago ne babaka banne abatawagira kuddamu kukola nnongoosereza mu tteeka...
Jennipher Musisi alambudde enguudo ezigenda okkolebwa KCCA
Ssaalongo Richard Musabi eyayokezza famire ye, atunda matooke mu katale e Sofia ku nsalo ya Uganda ne Kenya.
Poliisi y’e Mbarara eggalidde abavubuka babiri abateeberezebwa okwenyigira mu kutta omuyizi wa S6 ku Mbarara High.
Wadde omukolo gwabadde gwa Matikkira, naye Hajji Katende yagwetisse n’abamu naddala abazze ng’omukolo gutambuddeko ne batuuka okulowooza oba nga Hajji...
OMUGGAGA avudde mu mbeera n’asenda ebintu by’abatuuze ng’abagoba ku ttaka e Busaabala.
EBBAGO lya Gavumenti erireeteddwa okukyusa mu tteeka lya Kampala litabudde Loodi Meeya Erias Lukwago n’abakulembeze abalonde mu kibuga ne balabula nti...
BAMBEGA ba KCCA abassibwa ku nguudo z’omu Kampala bakutte abavubuka ababadde babba ebitaala by’oku nguudo ebikozesa amaanyi g’enjuba.
25 Jun 2017
25 Jun 2017
25 Jun 2017
25 Jun 2017
25 Jun 2017


text:
ABATUUZE baatabukidde omusamize gwe babadde balumiriza okubaguza eddagala ng’abasuubizza okubagaggawaza kyokka ne basigala nga baavu, bwe baamukubye emiggo...
MAUREEN Aturinda, omuyizi mu Yunivasite y’e Mbarara ye yanywedde mu banne akendo bwe yalondeddwa ku bwa nnalulungi w’omu Bugwaanjuba.
Ssaabasumba w’Essaza Ekkulu ery’e Kampala, Dr. Cyprian Kizito Lwanga alumbye ebitongole ebikessi obutamala gafumbirira misango ku bantu ne basibwa...
MINISITA akola ku by’obusuubuzi, Muky. Ameria Kyambadde alabudde nti Gavumenti yaakukangavvula abantu abaleeta ebintu ebitali ku mutindo n’ebijingirire...
RDC wa Ntungamo, Peter Rwakifari agambye nti enkola y’ekibiina ky’obwegassi ekya Abateganda-Ntungamo Growers Cooperative Society Limited ekulembeza obwenkanya...
Omusajja aludde ng’alabula omusiguze okumuviira ku mukazi, amusooberedde ng’asinda naye omukwano n’amutemaatema ebiso ebyamutuusizza ku mugo gw’entaana....
ABAKOZESA oluguudo oluva mu kibuga Mbarara okugenda e Isingiro bandifuna akaseko ku matama oluvannyuma lw’ekitongole ekikola ku nguudo ekya UNRA okulangirira...
OMUSAJJA agambibwa okusima entaana n’agizimba ng’amalaalo nga temuli mufu, abooluganda bamutabukidde ne bagimuziikuza.
SSENTEBE wa disitulikiti y’e Rakai, Robert Benon Mugabi alabudde abasajja okukomya okunyigiriza abakyala wabula babayambeko mu mirimu egy’enjawulo egibakulaakulanya...
SIPIIKA wa Palamenti, Muky. Rebecca Kadaga agambye nti agenda kukola ekisoboka okulaba ng’abakiise ku nkiiko za Disitulikiti bayambibwa basobole okukiikirira...
12 Jun 2017
12 Jun 2017
12 Jun 2017
12 Jun 2017
12 Jun 2017


text:
Rwasha
Federeshion ya Rwasha (Rwasha) ye'nsi esinga obunen munsi yonna. Ebituundu byaayo bli mu Bulaaya ate ne mu Eezia. Rwasha erina booda ne'nsi kumi na nya, Noowe, Finilandi, Estonia, Latvia, Lithueenia, Bupoolo, Belarus, Yukrein, Jooja, Azerbaidžan, Kazakstan, Cayina, Mongoolia ne North Korea. Ekibuga kya Rwasha ekikulu ciyitibwa Moosko.
Ebwaafayo[kyusa | edit source]
Mu mwaaka 1700 Pietro Ssemaanyi yavuumbula obwakabaka bwa Rwasha. Mu 1917 ba Bolshevik baawaba obufuzi nebajjakko kabaka Nikolai II. Mu 1922 ba Bolshevik baavumbula Soviet Union. Mu 1991 Soviet Union yagwa kaakano Rwasha ne baddamu okugiyita Rwasha naye obwakabaka tebwazibwawo.
Obufuzi[kyusa | edit source]
Rwasha ya nsi ezegatta, oba federeshion. Omukulembese we'nsi ye prezideenti. Prai minista (katikkiro) yaalondo presidenti naye ne paalamenti erina okumukkiriza. Prezidenti asobola okufuga taamuzi biri ku murundi gumu naye nga wayiseewo ebbanga asobola okuddako.
Kaakano prezidenti wa Rwasha ye Vladimir Putin, katikkiro ye Dmitry Medvedev.


text:
NGA Bannayuganda beeteekerateekera okukuza ameefuga ga Uganda aga 50 nga October 9, 2012 eggwanga liyise mu buzibu n’essanyu lingi.
OMWAKA 2011, gw’atandika na mmaanyi mu by’ennyimba abayimbi abamu bwe batuuka n’okukayaanira lonki nga buli omu agamba nti olulwe lwe lusinga.
MUYIMBI, muzannyi wa Katemba, awandiika emizannyo ne firimu n’okuzitendeka. Azannye firimu nga Strength of a Stranger, Tendo Sisters, Down this Road I...
Mesach Sseamakula owa Eagles. Yagambye nti Ssekukkulu y’omwaka guno agiriira ku Calender Hotel e Makindye n’aba Eagles nga basanyusa abantu.
EKIMU ku bintu ebisinga okucamula abawagizi ba Moses Golola bye bigambo byakozesa naddala ng’awera ‘okuttira’ omuntu mu miguwa.
OBUBENJE obuva ku baddereeva abavuga nga batamidde bungi kuba bangi bakozesa ebiragalalagala n’okunywa omwenge oba obitamiiza ebirala.
Ebyana nga ebyasangiddwa mu bifo eby'njawulo nga birya kaasi.
EKIMU ku bintu ekisigala ku mimwa gy’abagenze mu kivvulu ky’omuyimbi y’ennyambala. Abantu bangi naddala abakazi oluva mu kivvulu, nga batandika kunoonya...
04 Jul 2017
04 Jul 2017
04 Jul 2017
04 Jul 2017
04 Jul 2017


text:
EKIGAMBO KYA KATONDA KYA BUGAGGA | ISAAYA 17-23
Omuntu bw’Akozesa Obubi Obuyinza Kimuviiramu Okubufiirwa
Sebuna yali muwanika ‘eyalabiriranga ennyumba,’ ng’eno kirabika yali nnyumba ya Kabaka Keezeekiya. Ye yali addirira kabaka mu buyinza era yalina obuvunaanyizibwa bwa maanyi.
Sebuna yalina kukola ku nsonga ezikwata ku bantu ba Yakuwa
Mu kifo ky’ekyo, yasalawo kwenoonyeza bitiibwa
Yakuwa yaggya Sebuna mu kifo kye yalimu n’assaawo Eriyakimu
Eriyakimu yaweebwa “ekisumuluzo ky’ennyumba ya Dawudi,” ng’ekyo kikiikirira obuyinza
Eky’okulowoozaako: Sebuna yandikozesezza atya obuyinza bwe yalina?


text:
Poliisi eriwo kukwasisa mateeka kyokka ate abaserikale abamu e Kawempe babeemulugunyaako okumenya amateeka mu ngeri gye bakolamu emirimu gyabwe.
Abaffe, ani aloga Busoga oyo atannassa mbugo era namujinga ki alya ekitundu kino nti n’akati akabiriiti akamu bwe kati akabadde kamulisa ekitundu kyabwe...
Omuyindi ono yasimbula kattulakita akakozesebwa okutikka n'okitikkula (Forklift) okutandika okusika ebyali mu konteyina kyokka ngenda okulaba ng'akantuuzizza...
Wiiki eno, omuduumizi wa poliisi Gen. Kale Kayihura yakutte abakulira poliisi y’e Kajjansi lwa kutulugunya batuuze. Kyokka Kalondoozi wa Bukedde alaze...
Sula Segawa (light) ne Atanus Mugerwa (bantam) be bamu ku baggunzi beng'uumi abaakiirira Uganda mu mpaka za 'Eindhoven Boxing Cup' mu Budaaki wakati wa...
WAYISE wiiki bbiri bukya musuubuzi wa mmotoka mu Ndeeba afiira mu loogi ya Kyengera Resort naye bingi ku nfa ye na buli kati bikyatankanibwa. Yasin Makanga...
Nga tannayingira byabufuzi, Ssembatya yaliko omuwandiisi w’enkalakkalira mu minisitule y’ebyobusuubuzi era ne mu Palamenti yali minisita ow’ekisiikirize...
ABASUUBUZI b’akatale k’e Sseguku abaagobwa mu biseera bya CHOGM mu 2007 nga basuubiziddwa okubazimbira akatale mwe banaakolera na buli kati akatale tebakazimbanga!...
Nga 24 September 2015, Masasi Isabirye, 28 yasobya ku kaana ak’emyaka omwenda gyokka! Kyokka olw’okuba mutabani wa landiroodi Poliisi w’epangisa, kigambibwa...
ABDUL Lubwama, omukinjaagi mu kabuga k’e Kyebando e Nansana agamba nti yagula ente n’ekigendererwa ky’okugitta afunemu ssente.
06 Jun 2017
06 Jun 2017
06 Jun 2017
06 Jun 2017
06 Jun 2017


text:
BYA MARY NAMBWAYO NE PAUL KAKANDE
...............................................................................
Olina okujjukira nti ebifo ebimu ng’eddiiro gwe mutima gw’ennyumba abagenyi we batuukira era bwe bagisanga nga yeefanaanira etyo bakugeya olw’okulemwa okutambula n’omulembe naddala ng’ennyumba gye wazimba ya mulembe okusinga ebintu bye wateekamu.
Irene Kajubi omukugu mu by’okutegeka ennyumba mu Nina Interior Designers akulaze engeri gy’oyinza okuteekateekamu n’okulabirira ebintu by’obuusa amaaso oba by’oyita ebitono awaka ne wanyirira n’okukuweesa ekitiibwa.
EMMEEZA
Kajubi agamba nti emmeeza ze bakolera wano zibeera ngumu olw’emiti gye bazikolamu nga Mahogany, emivule, enkalati, emisambya n’emirala kyokka ezimu tezinyirira bulungi olw’abantu abazikola.
Eziva mu mawanga g’ebweru zibeera zirabika bulungi ng’era bw’ogiteeka mu nnyumba ebeera eshanana newankubadde ezimu teziwangaala n’okuba ez’entondo nga teyiibwako mazzi oba oyisaako ssabbuuni.
Bw’oba ogula emmeeza zino olina okumanya ekika kye weetaaga, ky’ogenda okugikozesa, w’ogenda okugiteeka na bantu ki abagikozesa.
ENKOZESA Y’EMMEEZA N’EBIKA BYAZO EY’OKU MULYANGO:
Omuntu ow’obuvunaanyizibwa yandibadde n’akameeza ku mulyango oguyingira mu ddiiro kyokka nga katonotono ate nga kakoleddwa mu lubaawo.
Akameeza kano kayamba okutuukizaako ebintu ebitonotono nga essimu, ebisumuluzo, obusawo bw’omu ngalo n’ebirala osobole okuggyamu engatto. Kino kikuyamba n’okuzuula by’olese mu mmotoka oba by’osudde.
EMMEEZA Y’OMU DDIIRO:
Mu ddiiro ery’omulembe mulina okubeeramu emmeeza entonotono gy’oteeka wakati. Eno eyawukana ku gye muliirako emmere kubanga yo ebeera nnene okusinziira ku bantu b’olina awaka. Akameeza kano oyinza okufuna ak’endabirwamu bw’oba tolina baana baddalu abayinza okugizannyirako n’eyatika. Ate eriirwako obunene bwayo businziira ku nnamba y’abantu b’olina awaka.
EMMEEZA Y’OMU KISENGE:
Buli kisenge ekisulwamu kyandibadde kiteekebwamu akameeza. Kano tekaba kanene nga kakuyamba obutasuulasuula buntuntu mu kisenge n’oluusi okuwandiikirako mu biseera ebyo eby’eddembe.
AKAMEEZA K’OMU LUKUUBO:
Ssinga obeera n’olukuubo nga luwanvu oba nga lugazi, kirungi nawo n’oteekawo akameeza w’oteeka obuntu obumu bwe mukozesa mwenna awaka ng’ebisumuluzo, eddagala erisenya amannyo, ttooki n’ebirala.
EBIKA by’emmeeza ebiriko :
Abantu ensangi zino basinze kwettanira mmeeza ezipangibwa olw’okuba tezitawaanya kutambuza naddala eri abakyapangisa. Ate abantu baagala nnyo emmeeza ennyimpi nga kirabika baakoowa ez’okukunuukiriza.
ENKUUMA Y’EMMEEZA:
Emmeeza okugikuuma obulungi olina okuteekako bu ‘‘table mart’’ nga buno buyamba okuziyiza ebintu ng’amazzi obutagyonoona.
Weewale n’okutuula ku mmeeza n’okuteekako ebintu ebyokya.
Bw’oba ogula emmeeza eno buuza omukugu omanye biki by’otolina kukozesa ng’ogirongoosa nga ssabbuuni.
Weewale okusiimuuza ebintu ebikalabula emmeeza ebiyinza okwonoona obulungi bwayo.
Emmeeza ey’embaawo naddala ezikolebwa wano oyinza okugiddaabiriza ng’ofuuyirako ‘vanish’.
KAPETI
Kapeti bye bimu ku bintu by’oyinza okuteeka mu nnyumba okulabika obulungi. Wabula ennaku zino abantu bettanira nnyo kapeti entono ezibeera wakati w’eddiiro okutuuzibwa obumeeza obutakalabula tayiro ne seminti.
Kajubi agamba nti newankubadde abantu bangi bakyakozesa kapeti zino tezikyali nnyo ku mulembe olw’engeri abasinga gye bazimba amayumba gaabwe nga galimu tayiro.
EBIKA BYA KAPETI
Kajubi agamba nti kapeti tezirina nnyo bika. Waliwo eza pulasitiika ezitera okukozesebwa bamufunampola ng’era teziwangaala n’ez’ebyoya. Kyokka kapeti zino okuzaawuula kisinziira ku ndabika, obunene n’enkula yaayo. Waliwo obutono obuteekebwa ku mulyango ne mu binaabiro.
LWAKI KAPETI TEZIKYAKOZESEBWA
l Kapeti zikozesebwa mu bifo ebyobunyogovu okusobola okukuuma ebbugumu mu nnyumba kyokka ennaku zino engeri n’ebbugumu gye lyeyongedde mu nsi, abantu abasinga bakozesa tayiro.
l Kapeti n’addala ez’ebyoya zirina emize egyenjawulo omuli okutereka enfuufu, okuwunya naddala nga ziyiiseeko amazzi oba okukukula.
l Kapeti z’ekyoya nzibu za kulongoosa kuba zitwala obudde bungi ng’okuzikuuta ne bbulaasi.
l Ku bantu abalina endwadde za alajje kapeti zino zibakosa nnyo era abasula mu nnyumba zino batera okukeera okwasimula.
ENDABIRWAMU
Endabirwamu kye kimu ku bintu eby’omugaso ebiyinza okubeera mu nju eri ku mutindo kubanga abantu batono abayinza okuva mu nnyumba nga tebeerabye bwe bafanaana n’okunyuma.
l Zino zibeera mu bifo eby’enjawulo omuli: Eddiiro we mutuula. Eno si yakweraba wabula kulabisa bulungi eddiiro. Mu buli kisenge mwandibaddemu endabirwamu abantu ze bakozesa okweraba. Kino kiyamba obutatawaanya bannaabwe mu bisenge ebirala.
l Mu kinaabiro: Muno mulina okubeeramu endabirwamu ng’eno yeeyambisibwa omuntu amaze okunaaba obutaswala.
l Endabirwamu y’omu lukuubo ekozesebwa okwetereeza ssinga obeera ofuluma mu kisenge naddala ng’olina gyogenda.
EZIRI KU MULEMBE
Endabirwamu eziri ku mulembe ze bayita (dressing mirrors) abasinga baziteeka mu bisenge.
Bazikola ng’olina ne w’otuula nga weekolako n’osobola okunyumirwa by’okola. Kyokka olina okugirongoosa ng’ogisiimulako enfuufu okulabika obulungi.
Olina okugiteeka mu kifo ekirungi awatatuuka baana kubanga bayinza okugizannyirako ne bagyasa.
Bw’oba ogirongoosa olina okukozesa ssabbuuni ow’amazzi, amazzi n’akagoye n’oyisa ku ndabirwamu okusobola okugiyonja obulungi.
‘KULOZETI’
Kulozeti kye kifo ekizimbiddwa, kabada oba ekintu ekirala ekikoleddwa okuterekebwamu engoye.
Kulozeti ez’omulembe osobola okuzizimbira mu nnyumba era tezirina ng’eri gye zikosaamu bugazi bwa kisenge kyo. Kulozeti zino ziyinza okuba nga zikoleddwa mu miti oba mu ngoye kyokka zino zisinziira ku ssente n’obugazi bw’ekisenge. Omukugu mu kutegeka ennyumba okuva mu Ricardo Furniture City e Najjanankumbi akulaze ebika bya kulozeti wamu n’engeri gy’ozikwatamu.
KULOZETI ENTUUFU YANDIBADDE ETYA
Kulozeti ey’omulembe esinziira ku kika omuntu ky’ayagala kuba zirimu ebika ebyenjawulo naye kulozeti yonna ey’omulembe yandibaddeko ekiggala okukuuma engoye obulungi, awateekebwa ebintu nga wazimbe bulungi wamu n’okubeera ne hanga okuteekebwa engoye.
ENZIMBA YA KULOZETI
Kulozeti y’omu kisenge okugizimba olina okukozesa omukugu. Balina okugizimba obulungi ne bakubamu embaawo n’okuwanikamu emiggo (rods) oluvannyuma oteekeko enzigi nga kuliko n’ebisumuluzo ng’osobola okusibawo.
Osobola okugyawulamu ekitundu ne kibeera kya ngoye ate waggulu n’oteekayo ebintu nga kkeesi obutabeera na mujjuzo mu kisenge. Zirimu ebika omuli: Walk in Closet ezimbiddwa mu kisenge. Eno bagiteera mu nnyumba nnene.
ENDABIRIRA YA KULOZETI
Omuntu okukuuma kulozeti nga nnyonjo kyandibadde kirungi n’oteeka ebintu by’osinga okukozesa okumpi w’obirabira amangu ate by’otokozesa nnyo n’obiteeka ewala.
EBIFAANANYI
Ebifaananyi nabyo bikulu nnyo mu nnyumba. Era omuntu bw’ayingira mu ddiiro, amaaso gatuukira waggulu nga bw’ageetoolooza okubyetegereza.
Wano bwe baba bayise babiri n’okusingawo ogenda okuwulira nga batandise okukubaganya ebirowoozo, okusonga ku bifaananyi ebyanyuma oba ebibajjukiza emyaka egyedda oba embeera yonna. Ennyumba yo okusigala ng’erabika bulungi, olina okufuna omubazzi n’akukubirayo obubaawo kw’obiteeka.


text:
Bya RUTH NAZZIWA
Okimanyi nti ebirowoozo ebisusse bivaako okweyogeza n’okutabula omutwe?
Abantu bangi bafuna ebizibu mu maka, okutulugunyizibwa, okufiirwa abaagalwa, amabanja agateeka ku bunkenke, okubeera n’obulwadde obw’olukonvuba, okukozesa ebiragalalagala n’ebirala ekibaleeta okwennyamira.
Ronnie nakibinge ow’e kawempe agamba nti ebimu ku bimusindika mu mbeera ey’okwennyamira bwe butaba na ssente.
“Bwe sibeera na ssente emirembe ginzigwako ne ntandika okulowooza ku b’awaka, landiroodi abanja, fiizi z’abaana n’ebyetaago ebirala.
Ebiseera ebisinga njogerako ne mukyala wange oba bannange ne bampola ne nkola ku kizibu olwo ne ntereera, nakibinge bw’agamba.
Dr. Moses Wakabi, ajjanjaba abalwadde b’emitwe mu ddwaaliro lya Entebbe General Hospital mu Grade B agamba nti abantu abasirise be basinga okukuluusanyizibwa mu birowoozo kuba beesigaliza ebibanyiga ekivaako okwennyamira.
Obuzibu obuva ku kweraliikirira Dr. Wakabi annyonnyola nti, kino kibaawo kuba omuntu bwe yennyamira, obusimu bw’obwongo bubeera buli wansi ekikwetaagisa okufuna obujjanjabi mu bwangu. kiyinza okukutwalira wakati w’emyezi 6 ne 8 okutereera.
Olw’obutalya oyinza okukogga, okuggwaamu amazzi n’omusaayi okunafuwa omubiri. Wabula eriyo abasalawo okulya ekisusse ne bagejjulukuka.
Otandika okwerabira. Okubulwa otulo olw’ebirowoozo by’oba nabyo mu bwongo, n’ebirala.
Kw’olabira eyeeraliikirira
1 afuna ekiyongobero nga yeetaaga okubudaabudibwa n’obujjanjabi amangu.
2 Okwewunika ng’ono asobola okuzira okubeera mu nnyumba, tayagala kubeera mu banne wadde okwogera nabo ate ebiseera bingi tayagala kukola mulimu gwonna.
3 Oluusi abulwa otulo olw’ebirowoozo oba okwebaka ennyo olw’okunafuwa kw’omubiri.
4 asunguwala ne ku buntu obutaliimu, ayombayomba, akaayana oba okulwanira ebitaliimu naddala mu basajja.
5 Okwekyawa ng’alaba ng’atalina mugaso n’atandika okwenenya olw'embeera gy’ayitamu ekivaako okwetuusaako obulabe.
6 Obulumi obw'olutentezi okugeza omugongo, omutwe, olubuto oba ennyingo, emikono, amagulu naye nga tomanyi kwe kiva. Ssinga olumizibwa n’ojjanjabwa nga totereera, weebuuze ku musawo.
7 Okumenyekamenyeka omubiri gwonna oluusi n’olemwa n’okuva mu mubiri.
9 Ebirowoozo bisuula akazoole. Omuntu atandika okukola ebitategeerekeka, ofuna obuzibu mu kusalawo ku bintu ebimu naddala ebitonotono nga by’alina okwambala, okunaaba oba mu bimu by’okola ku mulimu.
10 Okufuna ebirowoozo by'okwetta. atuuka ekiseera nga takyayogera okuggyako okuwuuna.
Obujjanjabi
l Omuntu eyennyamidde yeetaaga okufuna omuntu gw’ayogerako naye ku buzibu akkakkane.
l Endiisa. alina okulya obulungi okusobozesa omubiri okufuna ebiriisa bye gwetaaga okuddaabiriza obutoffaali bw'obwongo bukole bulungi.
l Okukola dduyiro, okuyimba n'ebirala kikuuma obwongo nga bukola bulungi ekikkakkanya ku birowoozo. Okunoonyereza kulaga nti ku buli bantu 10, ababiri ku bbo bennyamivu.
Era buli mwaka nga apuli 7, Uganda yeegatta ku nsi yonna okukuza olunaku luno n’ekigendererwa ky’okwefumiitiriza ku birowoozo ebisukkiride n’endwadde eziyinza okuva mu kwennyamira.
Omulamwa ogw’omwaka guno gugamba nti, ‘Twogere ku kwennyamira’.


text:
Omwana yalwala era Jacqueline n’amutwala mu ddwaaliro okujjanjabwa wabula nga talina ssente. Muzeeyi yali akola ku kaabuyonjo y’eddwaaliro era mu kunyumyamu...
Wano mukaziwattu yagenze ng’akuba ku buli lubuto lwa mwana nga zonna zivuga nga ffene. Abamu embuto zaabadde zibeepise nga bbaluuni n’ekyaddiridde kuddukana...
AB’EBYOBULAMU mu disitulikiti balaze okutya olw’omuwendo gw’abakazi n’abawala abaggyamu embuto okuba waggulu.
Olugendo lwa Rebecca Alitwala Kadaga okulayizibwa ku ky’Omubabaka wa Kamuli n’obwasipiika luzzeemu omukoosi, gwe yavuganya naye mu kalulu, Deborah Mwesigwa...
Abadiventi b’ekkanisa enkulu e Kamuli beezoobye n’omukazi eyaleese bakanyama ne basiba ssehhenge mu maaso g’ekkanisa yaabwe ng’agamba nti yeesenza ku ttaka...
POLIIISI y’e Luuka ng’eduumirwa David Agi (akulira okunoonyereza) ekutte ab’oluganda bataano nga kigambibwa nti baabadde baagala okusaddaaka omwana ow’emyezi...
Ssaabadinkoni w’e Kamuli, Ven Rev. Moses Kisuule Kasimizi, alabudde abakyala abaawambye ekituuti ky’ekkanisa y’e Kakira ne basabisa nti boolekedde okukwatibwa...
Kiwagama yaliko omumyuka wa Katuukiro wa Busoga wakati w’omwaka 1993 ne 1996 era oluvannyuma n’afuuka Katuukiro omujjuvu okutuuka mu mwaka 2,000 ku mulembe...
Omwana ono yamuzadde Lwakutaano ku ssaawa 2:00, wabula abasawo kyababuuseeko omwana okumuzaala ng’ebyenda biri bweru kyokka nga mulamu bulungi.
Richard Ochieng abadde abeera ku kyalo Bubinge e Kityerera mu disitulikiti y’e Mayuge ye yattiddwa mu bukambwe abantu abamuteeberezza okubeera omubbi....
08 Jul 2017
08 Jul 2017
08 Jul 2017
08 Jul 2017
08 Jul 2017


text:
Chapter 6
1 Waliwo ekibi kye nnalaba wansi w'enjuba, era kizitoowerera abantu:
2 omuntu Katonda gw'awa obugagga n'ebintu n'ekitiibwa, n'okubulwa n'atabulwa kintu olw'emmeeme ye ku ebyo byonna bye yeegomba, naye Katonda n'atamuwa buyinza kubiryako, naye omugenyi ye abirya; ekyo butaliimu, era ye ndwadde embi.
3 Omuntu bw'azaala abaana kikumi, n'awangaala emyaka mingi, ennaku ez'emyaka gye ne ziba nnyingi, naye emmeeme ye n'etekkuta birungi, era nate n'ataba na kuziikibwa; njogera ng'omwana omusowole amusinga oyo:
4 kubanga ajjira mu butaliimu n'agendera mu kizikiza, n'erinnya lye libikkibwako ekizikiza;
5 nate talabanga njuba so tagimanyanga; ono ye aba n'okuwummula okusinga oyo:
6 weewaawo, newakubadde ng'awangaala emyaka lukumi emirundi ebiri, naye n'atasanyukira birungi: bonna tebadde mu kifo kimu?
7 Okutegana kwonna okw'omuntu kuba kwa kamwa ke, era naye okwegomba tekukkuta.
8 Kubanga omugezigezi asinga atya omusirusiru? oba omwavu alina ki, amanyi okutambulira mu maaso g'abalamu?
9 Okulaba n'amaaso kwe kusinga okutambulatambula n'omwoyo ogwegomba: era n’ekyo butaliimu na kugoberera mpewo.
10 Buli ekyabaawo, erinnya lyakyo lyatuumibwa dda, era kimanyibwa nga muntu: so tayinza kuwakanya oyo amusinga amaanyi.
11 Kubanga waliwo ebintu bingi ebyongera ku butaliimu, omuntu yeeyongera ki okugasa?
12 Kubanga ani amanyi ekisaanira omuntu mu bulamu bwe, ennaku zonna ez'obulamu bwe obutaliimu bw'amalawo ng'ekisiikirize? kubanga ani ayinza okubuulira omuntu ebinaabnga oluvannyuma lwe wansi w'enjuba?


text:
Essuula 6
1 Awo abantu bwe baasooka okweyongera ku nsi, ne bazaala abaana ab'obuwala,
2 abaana ba Katonda ne balaba abawala b'abantu nga balungi; ne bawasanga abakazi mu bonna be baalonda.
3 Mukama n'ayogera nti Omwoyo gwange teguuwakanenga na muntu emirembe n'emirembe, kubanga naye gwe mubiri: naye ennaku ze ziriba emyaka kikumi mu abiri.
4 Mu biro ebyo waaliwo Abanefuli mu nsi, era oluvannyuma, abaana ba Katonda bwe baayingiranga eri abawala b'abantu, ne babazaalira abaana: bano be b'amaanyi abaasooka edda, abantu abaayatiikirira.
5 Mukama n'alaba obubi bw'omuntu nga bungi mu nsi, na buli kufumiitiriza kw'ebirowoozo eby'omu mutima gwe nga kubi kwereere bulijjo.
6 Mukama ne yejjusa kubanga yakola omuntu mu nsi, n'anakuwala mu mutima gwe.
7 Mukama n’ayogera nti Ndisangula omuntu gwe nnatonda, okuva mu nsi; okusookera ku muntu, n'ensolo, n'eky'ewalula n'ekibuuka waggulu; kubanga nejjusizza kubanga nabikola.
8 Naye Nuuwa n’alaba ekisa mu maaso ga Mukama.
9 Kuno kwe kuzaala kwa Nuuwa. Nuuwa yali mutuukirivu, nga talina kabi mu mirembe gye: Nuuwa n'atambulira wamu ne Katonda.
10 Nuuwa n'azaala abaana basatu, Seemu, Kaamu, ne Yafeesi.
11 Ensi n'eyonooneka mu maaso ga Katonda, ensi n'ejjula eddalu.
12 Katonda n'alaba ensi, ng'eyonoonese; kubanga ekirina omubiri kyonna kyali nga kimaze okwonoona ekkubo lyakyo ku nsi.
13 Katonda n'agamba Nuuwa nti Enkomerero ya buli ekirina omubiri etuuse mu maaso gange, kubanga ensi ejjudde eddalu ku lwabwe; kale, laba, ndibazikiriza wamu n'ensi.
14 Weekolere eryato n'omuti goferi; osalangamu ennyumba mu lyato, osiige munda ne kungulu envumbo.
15 Bw'otyo bw'okolanga: emikono ebikumi bisatu obuwanvu bw'eryato, n'emikono ataano obugazi bwalyo, n'emikono asatu obugulumivu bwalyo.
16 Osalangako ekituli ku lyato, era ng'omukono gumu bw'olimala waggulu; n'omulyango gw'eryato oguteekanga mu mbiriizi zaalyo okolanga eryato nga lirina ennyumba eya wansi, n'ey'okubiri, n'ey'okusatu.
17 Nange, laba, nze ndireeta amataba ag'amazzi ku nsi, okuzikiriza ekirina omubiri kyonna ekirimu omukka ogw'obulamu wansi w'eggulu; buli ekiri mu nsi kirifa.
18 Naye ndiragaana endagaano yange naawe; oliyingira mu lyato, ggwe n'abaana bo, ne mukazi wo, n'abakazi b'abaana bo wamu naawe.
19 Ne mu buli kiramu mu birina omubiri byonna, bibiri bibiri mu buli ngeri by'olireeta mu lyato, biryoke bibeere ebiramu awamu naawe; biriba ekisajja n'ekikazi.
20 Mu bibuuka mu ngeri yaabyo, mu nte mu ngeri yaazo, mu buli ekyewalula eky'omu nsi mu ngeri yaakyo, mu buli ngeri bibiri bibiri birijja gy'oli, bibe ebiramu.
21 Naawe weetwalire ku mmere yonna eriibwa, ogyekuŋŋaanyize; eriba mmere gy'oli ggwe nabyo.
22 Nuuwa n'akola bw'atyo; nga byonna Katonda bye yamulagira bw'atyo bwe yakola.


text:
Chapter 23
1 Balamu n'agamba Balaki nti Nzimbira wano ebyoto musanvu, ontegekere wano ente musanvu n'endiga ennume musanvu.
2 Balaki n'akola nga Balamu bwe yayogera; Balaki ne Balamu ne baweerayo ku buli kyoto ente n'endiga ennume.
3 Balamu n'agamba Balaki nti Yimirira awali ekyokebwa kw'owaayo nange naagenda; mpozzi Mukama anajja okusisinkana nange: era buli ky'anandaga naakikubuulira. N'agenda ku lusozi aweeru.
4 Katonda n'asisinkana ne Balamu: n’amugamba nti Ntegese ebyoto omusanvu, era mpeereddeyo ente n'endiga ennume ku buli kyoto.
5 Mukama n'ateeka ekigambo mu kamwa ka Balamu, n'agamba nti Ddayo eri Balaki, era bw'otyo bw'onooyogera.
6 N'addayo eri ye, era yali ayimiridde awali ekyokebwa kye yawaayo, ye n'abakulu bonna aba Mowaabu.
7 N'agera olugero lwe, n'ayogera nti Balaki yanziya mu Alamu, Kabaka wa Mowaabu yanziya mu nsozi ez'Ebuvanjuba: Jjangu okolimirire Yakobo, Era jjangu osoomoze Isiraeri.
8 Naakolimira ntya oyo Katonda gw'atakolimiranga? Naasoomoza ntya oyo Katonda gw'atasoomozanga?
9 Kubanga nnyima ku ntikko y'amayinja okumulaba, Ne ku nsozi okumulengera: Laba, be bantu ababeera bokka, So tebalibalibwa mu mawanga.
10 Ani ayinza okubala enfuufu ya Yakobo, Oba okubala ekitundu eky'okuna ekya Isiraeri? Nfe ng'omutuukirivu bw'afa, N’enkomerero yange ey'oluvannyuma ebe ng'eyiye!
11 Balaki n'agamba Balamu nti Onkoze ki? Nkututte okukolimira abalabe bange, era, laba, obasabiridde ddala omukisa.
12 N'addamu n'agamba nti Tekiŋŋwanira kwekuuma kwogera ekyo Mukama kyateeka kamwa kange?
13 Balaki n'amugamba nti Jjangu nange, nkwegayiridde, mu kifo ekirala, w’oyinza okuyima okubalengera; onoolaba ekitundu kyabwe eky’enkomerero kyokka, n'otolaba bonna: n’oyima awo okubakolimira.
14 N'amutwala mu ttale lya Zofimu, ku ntikko ya Pisuga, n'azimba ebyoto musanvu, n’aweerayo ente n'endiga ennune ku buli Kyoto.
15 N'agamba Balaki nti Yimirira wano awali ekyokebwa ky'owaayo, nze nga bwe nnaasisinkana ne Mukama eyo.
16 Mukama n'asisinkana ne Balamu, n'ateeka ekigambo mu kamwa ke, n'agamba nti Ddayo eri Balaki, era bw'onooyogera bw'otyo.
17 N'ajja gy'ali, era, laba, yali ayimiridde awali ekyokebwa kye yawaayo, n'abakulu ba Mowaabu wamu naye. Balaki n'amugamba nti Mukama ayogedde ki?
18 N'agera olugero lwe n'ayogera nti Golokoka, Balaki, owulire; Ntegera okutu, ggwe mutabani wa Zipoli:
19 Katonda si muntu, okulimba; So si mwana wa muntu, okwejjusa: Ayogedde, n'okukola talikikola? Oba agambye, n'okutuusa talikituusa?
20 Laba, ndagiddwa okuwa omukisa: Naye awadde omukisa, nange siyinza kugujjulula.
21 Talabye butali butuukirivu ku Yakobo, So talabye bubambaavu ku Isiraeri: Mukama Katonda we ali naye, N'okwogerera waggulu okwa kabaka kuli mu bo.
22 Katonda abaggya mu Misiri; Alina amaanyi ng'ag'embogo.
23 Mazima tewali ddogo awali Yakobo, So tewali bulaguzi awali Isiraeri: Kaakano kinaayogerwanga ku Yakobo ne ku Isiraeri, Nti Katonda ng'akoze!
24 Laba, abantu bagolokoka ng'empologoma enkazi, Era beeyimusa ng'empologoma ennume: Taagalamire okutuusa lw'anaalya ku muyiggo, N'anywa omusaayi gw'abo abattiddwa.
25 Awo Balaki n'agamba Balamu nti Tobakolimiranga n'akatono, so n'omukisa tobasabiranga mukisa n'akatono.
26 Naye Balamu n'addamu n'agamba Balaki nti Saakubuulira nti Byonna Mukama by'ayogera, ebyo kiŋŋwanira okubikola?
27 Balaki n'agamba Balamu nti Jjangu nno, naakutwala awalala; mpozzi Katonda anaasiima ggwe okuyima eyo okubankolimirira.
28 Awo Balaki n'alinnyisa Balamu ku ntikko ya Peoli, kw'oyima okulengera eddungu.
29 Balamu n'agamba Balaki nti Nzimbira wano ebyoto musanvu, ontegekere wano ente musanvu n'endiga ennume musanvu.
30 Balaki n'akola nga Balamu bwe yayogera, n’aweerayo ku buli kyoto ente n'endiga ennume.


text:
Chapter 4
1 Awo Erifaazi Omutemani n'addamu n'ayogera nti
2 Omuntu bw'anaagezaako okwogera naawe, onoonyiiga? Naye ani ayinza okuzibiikiriza obutayogera?
3 Laba, wayigirizanga bangi, Era wanywezanga emikono eminafu.
4 Ebigambo byo byamuwaniriranga oyo eyali agudde, Era wawanga amaanyi amaviivi agaddirira.
5 Naye kaakano kituuse gy'oli n'ozirika; Kikukomako ne weeraliikirira.
6 Okutya kwo Katonda si bwe bwesige bwo, N'amakubo go amagolokofu si kwe kusuubira kwo?
7 Nkwegayiridde, jjukira, ani eyali abuze nga taliiko musango? Oba abatuukirivu baali bamaliddwawo wa?
8 Nga bwe nnalaba, abo abakabala obujeemu, Ne basiga obuyinike, era bye bakungula.
9 Bazikirira olw'omukka gwa Katonda, Era bamalibwawo olw'okuwuuma kw'obusungu bwe.
10 Okuwuluguma kw'empologoma n'eddoboozi ly'empologoma enkambwe, N'amannyo g'empologoma ento gamenyeka.
11 Empologoma enkulu efa omuyiggo nga gugibuze, N'abaana b'empologoma ne basaasaana.
12 Kale ekigambo kyandeeterwa kyama, N'okutu kwange ne kutoola okuwuuma kwakyo.
13 Mu kulowooza okuva mu kwolesebwa okw'ekiro, Otulo otungi bwe tukwata abantu.
14 Entiisa n'enkwata n'okukankana, Amagumba gange gonna n'okunyegenya ne ganyegenya.
15 Awo omwoyo ne guyita ku maaso gange; Enviiri ez'omubiri gwange ne zinva ku mutwe.
16 Gwayimirira buyimirizi, naye ne siyinza kwetegereza bwe gufaanana; Ekifaananyi kyali mu maaso gange: Waaliwo okusirika, ne mpulira eddoboozi eryogera nti
17 Omuntu afa alisinga Katonda obutuukirivu? Omuntu aliba mulongoofu okukira eyamukola?
18 Laba, teyeesiga baddu be; Ne bamalayika be abalanga obusirusiru:
19 T'alisinga nnyo kubanga abo abasula mu nnyumba ez'ettala, Omusingi gwabwe guli mu nfuufu, Ababetentebwa okusooka ekiwojjolo!
20 Bazikiririra mu kiseera ekiri wakati w'enkya n'akawungeezi: Babula emirembe gyonna nga tewali akissaako mwoyo.
21 Omugwa gwabwe ogw'eweema tegusimbulwa munda yaabwe? Bafa, era awatali magezi.


text:
Ku bazannyi 19, Micho Sredojevic, atendeka Cranes b’alina mu nkambi, 10 bokka be bapulofeesono ng’abasigadde bazannyira waka ekitegeeza nti ttiimu ya Micho...
WADDE omupiira gwa Cranes ne Kitara Region si gwa maanyi, omutendesi Micho Sredojovic agamba nti mukulu nnyo eri abazannyi abalwana okuyingira mu ttiimu...
OKULABULA omutendesi wa Cranes, Micho Sredojevic kwe yawa abazannyi 44 be yayita wiiki ewedde nti ajja kusalako buli anajja nga muzito, akutadde mu nkola....
OMUTENDESI wa Cranes Micho Sredojevich ayise abazannyi 44 abazannyira awaka batandike okutendekebwa ku Lwokusatu nga May 24 okwetegekera emipiira ebiri...
OMUTENDESI wa Cranes Micho Sredojevich aweze nga bw'agenda okukola kyonna ekisoboka okulaba nga ttiimu ye etandika bulungi kampeyini y’ezokunsunsulamu...
UGANDA Cranes yatuuse bulungi mu Tunisia okwetegekera omupiira ogw’omukwano ne bannyinimu ku Lwokusatu mu nteekateeka zaayo ez’okwenyweza ng’empaka za...
OLWALEERO Uganda Cranes ey’omupiira etandise mu butongole okutendekebwa okwetegekera empaka za Africa Cup of Nations (AFCON) 2017 ezitandika nga January...
14 Jun 2017
14 Jun 2017
14 Jun 2017
14 Jun 2017
14 Jun 2017


text:
Chapter 5
1 Okuumanga ekigere kyo bw'ogendanga mu nnyumba ya Katonda; kubanga okusembera okuwulira kusinga okuwaayo ssaddaaka ey'abasirusiru: kubanga tebamanyi nga bakola bubi.
2 Akamwako tekanguyirizanga, so n'omutima gwo guleme okwanguyirizanga okwogera ekigambo kyonna mu maaso ga Katonda; kubanga Katonda ali mu ggulu, naawe oli ku nsi: kale ebigambo byo bibeerenga bitono.
3 Kubanga ekirooto kijjira wamu n'olufulube lw'emirimu; n'eddoboozi ly'omusirusiru lijjira wamu n'olufulube lw'ebigambo.
4 Bw'oneeyamanga obweyamo eri Katonda, tolwangawo okubusasula; kubanga tasanyukira basirusiru: osasulanga ekyo kye weeyama.
5 Waakiri oleme okweyama, okusinga okweyama n'olema okusasula.
6 Toganyanga kamwa ko okwonoonyesa omubiri gwo; so toyogeranga mu maaso ga malayika nga kwali kusobya: Katonda kiki ekinaaba kimusunguwaliza eddoboozi lyo, n'azikiriza omulimu ogw'emikono gyo?
7 Kubanga bwe kituukirira bwe kityo olw'olufulube lw'ebirooto n'obutaliimu n'ebigambo ebingi: naye ggwe otyanga Katonda.
8 Bw'onoolabanga abaavu nga babajooga, era nga balya ensonga olw'amaanyi ne banyoola omusango mu ssaza, teweewuunyanga kigambo ekyo: kubanga asinga abagulumivu obugulumivu assaayo omwoyo; era waliwo abasinga bo obugulumivu.
9 Nate ekyengera eky'ettaka kiba kya bonna: kabaka yennyini ennimiro emuweereza.
10 Ayagala ffeeza takkutenga ffeeza; so n'oyo ayagala obungi, ekyengera tekiimukkusenga: era n'ekyo butaliimu.
11 Ebintu bwe byeyongera, n'abo ababirya ne beeyongera: kale magoba ki nannyini byo g'afuna, wabula okubiraba obulabi n'amaaso ge?
12 Otulo otw'omukozi w'emirimu tumuwoomera, oba nga alya bitono oba nga bingi: naye omukkuto ogw'omugagga tegumuganya kwebaka.
13 Waliwo ekibi ekinene kye nnalaba wansi w'eggulu, kye kino, obugagga nnyini bwo bw'akuuma ne yeerumya yekka:
14 obugagga obwo ne buzikirira olw'ebigambo ebibi ebiggwaawo; era bw'aba ng'azadde omwana, nga temuli kintu mu mukono gwe.
15 Nga bwe yava mu lubuto lwa nnyina, ng'ali bwereere, bw'atyo bw'aliddayo, nga bwe yajja, so talitwala kintu olw'okutegana kwe, ky'ayinza okutwala mu mukono gwe.
16 Era n'ekyo kibi kinene, ng'aligenda ng'ali bw'atyo mu bigambo byonna era; nga bwe yajja: era magoba ki g'alina n'okutegana n'ateganira mpewo?
17 Era ennaku ze zonna aliira mu kizikiza, era yeeraliikirira nnyo, era abaako endwadde n'obusungu.
18 Laba, ekyo kye nnalaba nga kye kiwooma kye kisaana kye kino, omuntu okulyanga n'okunywanga n'okusanyukiranga ebirungi mu kutegana kwe kwonna kw'ategana wansi w'enjuba ennaku zonna ez'obulamu bwe Katonda bwe yamuwa: kubanga ogwo gwe mugabo gwe.
19 Era buli muntu Katonda gw'awadde obugagga n'ebintu, era ng'amuwadde obuyinza okulyangako n'okuddiranga omugabo gwe n'okusanyukiranga okutegana kwe; ekyo kye kirabo kya Katonda.
20 Kubanga talijjukira nnyo ennaku ez'obulamu bwe; kubanga Katonda amuddamu olw'okusanyuka kw'omutima gwe.


text:
Chapter 17
1 Awo Eriya Omutisubi, eyali ku abo abaatuula e Gireyaadi, n'agamba Akabu nti Mukama Katonda wa Isiraeri nga bw'ali omulamu gwe nnyimiririra mu maaso ge, tewaabenga musulo newakubadde enkuba mu myaka gino, wabula ng'ekigambo kyange bwe kiri.
2 Awo ekigambo kya Mukama ne kimujjira nga kyogera nti
3 Va wano okyuke ogende ebuvanjuba weekweke awali akagga Kerisi akoolekera Yoludaani.
4 Awo olulituuka onoonyweranga mu kagga; era ndagidde bannamuŋŋoona okukuliisiza eyo.
5 Awo n'agenda n'akola ng'ekigambo kya Mukama bwe kyali: kubanga yagenda n'abeera awali akagga Kerisi akoolekera Yoludaani.
6 Awo bannamuŋŋoona ne bamuleeteranga emmere n'ennyama enkya, n'emmere n'ennyama akawungeezi; n'anywanga mu kagga.
7 Awo olwatuuka ddaaki akagga ne kakala olw'obutaba nkuba mu nsi.
8 Awo ekigambo kya Mukama ne kimujjira nga kyogera nti
9 Golokoka ogende e Zalefaasi ekya Sidoni, obeere eyo: laba, ndagidde omukazi nnamwandu ali eyo okukuliisanga.
10 Awo n'agolokoka n'agenda e Zalefaasi: awo bwe yatuuka ku wankaaki w'ekibuga, laba, omukazi nnamwandu ng'ali eyo ng'alonda enku: n'amuyita n'ayogera nti Nkwegayiridde, nkimira otuzzi mu kibya, nnywe.
11 Awo ng'agenda okugakima, n'amuyita n'ayogera nti Nkwegayiridde, ndeetera akamere mu mukono gwo.
12 N'ayogera nti Nga Mukama Katonda wo bw'ali omulamu, sirina mugaati, wabula olubatu lw'obutta mu ppipa n'otufuta mu kasumbi: era, laba, nsennya enku bbiri nnyingire neefumbire nze n'omwana wange, tubulye tufe.
13 Awo Eriya n'amugamba nti Totya; genda okole nga bw'oyogedde: naye sooka obunfumbiremu akagaati, okaleete gye ndi, oluvannyuma weefumbire wekka n'omwana wo.
14 Kubanga bw'atyo bw'ayogera Mukama Katonda wa Isiraeri nti Eppipa ey'obutta terikendeera so n'akasumbi k'amafuta tekaliggwaawo, okutuusa ku lunaku Mukama lw'alitonnyesa enkuba ku nsi.
15 Awo n'agenda n'akola nga Eriya bw'ayogedde: omukazi naye n'ennyumba ye ne baliira ennaku nnyingi.
16 Eppipa ey'obutta teyakendeera so n'akasumbi k'amafuta tekaggwaawo ng'ekigambo kya Mukama bwe kyali kye yayogerera mu Eriya.
17 Awo olwatuuka oluvannyuma lw'ebyo omwana w'omukazi oyo nnyini nnyumba n'alwala; n'endwadde ye n'enyiikira bw'eti n'atabaamu nate na mukka.
18 Awo n'agamba Eriya nti Nfaayo ki eri ggwe, ggwe omusajja wa Katonda? wajja gye ndi okunjijukiza ekibi kyange n'okutta omwana wange!
19 N'amugamba nti Mpa omwana wo. N'amuggya mu kifuba kye n'amusitula n'amulinnyisa mu nju gye yabeerangamu n'amuteeka ku kitanda kye ye.
20 N'akaabira Mukama, n'ayogera nti Ai Mukama Katonda wange, oleese ekibi ne ku nnamwandu ansuza ng'otta omwana we?
21 Ne yeegolola ku mwana emirundi esatu, z'akaabira Mukama n'ayogera nti Ai Mukama Katonda wange, nkwegayiridde, obulamu bw'omwana ono bumuddemu nate.
22 Mukama n'awulira eddoboozi lya Eriya; obulamu bw'omwana ne bumuddamu nate, n'alama.
23 Awo Eriya n'addira omwana n'amuserengesa ng'amuggya mu kisenge n'amuleeta mu nnyumba n'amuwa nnyina: Eriya n'ayogera nti Laba, omwana wo mulamu.
24 Awo omukazi n'agamba Eriya nti Kaakano mmanyi ng'oli musajja wa Katonda, era ng'ekigambo kya Mukama mu kamwa ko ge mazima.


text:
Essuula 3
1 Awo Peetero ne Yokaana ne balinnya mu yeekaalu mu ssaawa ey'okusabiramu, essaawa ey'omwenda.
2 Waaliwo omuntu omulema okuva mu lubuto lwa nnyina yali asituliddwa, gwe baateekanga bulijjo ku luggi lwa yeekaalu olwayitibwanga Olulungi, okusabanga effeeza abaayingiranga mu yeekaalu.
3 Oyo bwe yalaba Peetero ne Yokaana nga bagenda okuyingira mu yeekaalu n'asaba okuweebwa effeeza.
4 Peetero awamu ne Yokaana ne bamwekaliriza amaaso, Peetero n'agamba nti Tutunuulire.
5 N'abawulira, ng'alowooza nti banaamuwa ekintu.
6 Naye Peetero n'agamba nti Effeeza ne zaabu sibirina; naye kye nnina kye nkuwa: mu linnya lya Yesu Kristo Omunazaaleesi, tambula.
7 N'amukwata ku mukono ogwa ddyo n'amuyimusa. Amangu ago ebigere bye n'obukongovvule ne bifuna amaanyi:
8 n'agolokoka mangu n'ayimirira n'atambula, n'ayingira nabo mu yeekaalu ng'atambula ng'abuuka ng'atendereza Katonda.
9 Abantu bonna ne bamulaba ng'atambula ng'atendereza Katonda,
10 ne bamutegeera nga ye wuuyo eyatuulanga ku luggi Olulungi olwa yeekaalu okusabirizanga effeeza, ne bawuniikirira nnyo n'okwewuunya olw'ekyo ekimukoleddwa.
11 Bwe yali ng'akyekutte Peetero ne Yokaana, ekibiina kyonna ne baddukana gye baali ne bakuŋŋaanira mu kisasi ekiyitibwa ekya Sulemaani nga beewuunya nnyo.
12 Awo Peetero bwe yalaba n'addamu ekibiina nti Abasajja Abaisiraeri, kiki ekibeewuunyisa bino? Mutwekaliririza ki amaaso ng'amaanyi gaffe ffe oba kutya kwaffe Katonda bye bimutambuzizza oyo?
13 Katonda wa Ibulayimu era owa Isaaka era owa Yakobo, Katonda wa bajjajjaffe, yagulumiza Mulenzi we Yesu, gwe mwawaayo ne mumwegaanira mu maaso ga Piraato, bwe yamalirira okumuta.
14 Naye mmwe ne mwegaana Omutukuvu era Omutuukirivu, ne mwagala okuweebwa omussi,
15 ne mutta Omukulu w'obulamu; oyo Katonda yamuzuukiza mu bafu: ffe bajulirwa baakyo.
16 Era olw'okukkiriza erinnya lye oyo gwe mulaba gwe mumanyi erinnya lye limuwadde amaanyi, n'okukkiriza okuli mu oyo kumuwadde obulamu buno obutuukiridde mu maaso gammwe mwenna.
17 Kale kaakano, ab'oluganda, mmanyi nga mwakola nga temumanyi, nga n'abakulu bammwe.
18 Naye Katonda bye yabuulira edda mu kamwa ka bannabbi bonna nga Kristo we alibonyaabonyezebwa, yabituukiriza bw'atyo.
19 Kale mwenenye, mukyuke, ebibi byammwe bisangulibwe, ebiro eby'okuwummuzibwa mu maaso ga Mukama bituuke;
20 naye atume Kristo eyabaawulirwa edda, ye Yesu,
21 eyagwanyizibwa okutwalibwa mu ggulu okutuusa mu biro eby'okulongoosezaamu byonna, Katonda bye yayogereranga mu kamwa ka bannabbi be abatukuvu abaaliwo okuva ku lubereberye.
22 Musa yagamba nti Mukama Katonda alibayimiririza nnabbi aliva mu baganda bammwe nga nze; oyo mumuwuliranga byonna by'alibagamba.
23 Olulituuka buli mwoyo ogutawulira nnabbi oli gulizikirizibwa mu ggwanga.
24 Weewaawo ne bannabbi bonna n'abo okuva ku Samwiri n'abo abaamuddirira, bonna abaayogeranga, baabuuliranga eby'ennaku zino.
25 Mmwe muli baana ba bannabbi, era ab'endagaano Katonda gye yalagaana ne bajjajjammwe, ng'agamba Ibulayimu nti Ne mu zzadde lyo ebika byonna eby'ensi mwe biriweerwa omukisa.
26 Okusooka gye muli Katonda, bwe yamala okuzuukiza Mulenzi we n'amutuma gye muli abawe omukisa, ng'akyusa buli muntu mu bibi byammwe.


text:
Chapter 4
1 Awo kabaka Sulemaani n'aba kabaka wa Isiraeri yenna.
2 Era bano be bakulu be yalina; Azaliya nutabani wa Zadooki, kabona;
3 Erikolefu ne Akiya, batabani ba Sisa, abawandiisi; Yekosafaati mutabani wa Akirudi, omujjukiza;
4 ne Benaya mutabani wa Yekoyaada ye yali omukulu w'eggye; ne Zadooki ne Abiyasaali be baali bakabona;
5 ne Azaliya mutabani wa Nasani ye yali omukulu w'abaami; ne Zabudi mutabani wa Nasani ye yali abona, mukwano gwa kabaka;
6 ne Akisaali ye yali saabakaaki; ne Adoniraamu mutabani wa Abuda ye yali omusolooza.
7 Era Sulenaani yalina abaami kkumi na babiri abaakulira Isiraeri yenna, abaalabiranga kabaka n'ab'omu nnyumba ye ebyokulya: buli muntu kyamugwanira okusolooleza omwezi gumu buli mwaka.
8 Ne gano ge mannya gaabwe: Benikuli, mu nsi ey'ensozi eya Efulayimu:
9 Benidekeri, mu Makazi, ne mu Saalubinu ne mu Besusemesi ne mu Eronubesukanani:
10 Benikesedi, mu Alubbosi; Soko kyali kikye, n'ensi onna ey'e Kefera:
11 Beniyabiyadabu, mu kifo kyonna ekigulunivu eky'e Doli; ye yafumbirwa Tafasi muwala wa Sulemaani:
12 Baana mutabani wa Akirudi, mu Taanaki ne Megiddo, n'e Besuseyani ekiri ku mabbali g'e Zalesani, wansi w’e Yezuleeri, okuva ku Besuseyani okutuuka ku Aberumekola, okuyita ku Yokumeyamu:
13 Benigeberi, mu Lamosugireyaadi; ebibuga bya Yayiri mutabani wa Manase ebiri mu Gireyaadi byali bibye; essaza Alugobu eriri mu Basani lyali lirye, ebibuga ebinene nkaaga ebyalina bbugwe n'ebisiba eby'ebikomo:
14 Akinadaabu mutabani wa Iddo, mu Makanayimu:
15 Akimaazi, mu Nafutaali; naye yafumbirwa Basemasi muwala wa Sulemaani:
16 Baana mutabani wa Kusaayi, mu Aseri ne mu Beyaloosi:
17 Yekosafaati mutabani wa Paluwa, mu Isakaali:
18 Simeeyi mutabani wa Era, mu Benyamini:
19 Geberi mutabani wa Uli, mu nsi ya Gireyaadi, ensi ya Sikoni kabaka w'Abamoli ne Ogi kabaka w'e Basani; naye yali omwami yekka eyali mu nsi.
20 Yuda ne Isiraeri baali bangi, ng'omusenyu oguli ku ttale ly'ennyanja obungi, nga balya era nga banywa era nga basanyuka.
21 Awo Sulemaani n'afuga obwakabaka bwonna okuva ku Mugga okutuuka ku nsi ey'Abafirisuuti, n'okutuuka ku nsalo ey'e Misiri: baaleetanga ebirabo, ne baweereza Sulemaani ennaku zonna ez'obulamu bwe.
22 Awo eby'oku lunaku olumu bye baasoloolezanga Sulemaani byali ebigero eby'obutta obulungi amakumi asatu, n'ebigero eby'obutta nkaaga;
23 ente eza ssava kkumi, n'ente ezaava mu ddundiro amakumi abiri, n'endiga kikumi, obutassaako njaza na mpeewo na nnangaazi na nkoko ze baasavuwazanga.
24 Kubanga yafuganga ensi yonna eri emitala w'eno w'Omugga, okuva e Tifusa okutuuka e Gaaza, ng'afuga bakabaka bonna abaali emitala w'eno w'Omugga: era yalina emirembe enjuyi zonna okumwetooloola.
25 Yuda ne Isiraeri yenna ne batuula mirembe, buli muntu wansi w'omuzabbibu gwe n'omutiini gwe, okuva e Ddaani okutuuka e Beeruseba, emirembe gyonna egya Sulemaani.
26 Era Sulemaani yalina ebisibo by'embalaasi obukumi buna olw'amagaali ge; n'abasajja abeebagala embalaasi kakumi mu enkumi bbiri.
27 Abaami abo ne balabiranga kabaka Sulemaani n'abo bonna abajja ku mmeeza ya kabaka Sulemaani ebyokulya, buli muntu mu mwezi gwe: tebaaganyanga kintu kyonna kubulawo.
28 Era baaleetanga ne sayiri n'essubi olw'embalaasi n'ensolo ez'embiro mu kifo abaami gye bali, buli muntu ng'omulimu bwe gwali gwe yalagirwa.
29 Katonda n'awa Sulemaani amagezi n'okutegeera kungi nnyo, n'omwoyo omukulu, ng'omusenyu oguli ku ttale ly'ennyanja.
30 Amagezi ga Sulemaani ne gakira amagezi gonna ag'abaana b'ebuvanjuba, n'amagezi gonna ag'e Misiri.
31 Kubanga yakira abantu bonna amagezi; yakira Esani Omwezulaki ne Kemani ne Kalukoli ne Daluda, batabani ba Makoli: erinnya lye ne lyatiikirira mu mawanga gonna ageetoolodde.
32 N'ayogera engero enkumi ssatu: n'ennyimba ze zaali lukumi mu ttaano.
33 N'ayogera ku miti, okuva ku muvule oguli ku Lebanooni okutuuka ku ezobu amera ku bbugwe: yayogera ne ku nsolo n'ennyonyi n'ebyewalula n'ebyennyanja.
34 Awo ne wajja ku mawanga gonna okuwulira amagezi ga Sulemaani, nga bava eri bakabaka bonna ab'ensi, abaali bawulidde ku magezi ge.


text:
ESSUULA EY’EKKUMI
Ebikwata ku Bamalayika ne Badayimooni
1. Lwaki twetaaga okumanya ebikwata ku bamalayika?
YAKUWA ayagala tumanye ebikwata ku bamalayika. Mu Bayibuli, bamalayika bayitibwa “abaana ba Katonda.” (Yobu 38:7) Bamalayika bakola mirimu ki? Baayambanga batya abantu mu biseera eby’edda, era bayinza kutuyamba batya leero?—Laba Ekyongerezeddwako Na. 8.
2. Bamalayika bajjawo batya, era bali bameka?
2 Bamalayika bajjawo batya? Abakkolosaayi 1:16 wagamba nti Yakuwa bwe yamala okutonda Yesu, “ebintu ebirala byonna byatondebwa mu ggulu ne ku nsi.” Mu bintu ebyo ebirala ebyatondebwa mwe muli ne bamalayika. Bamalayika bali bameka? Bayibuli eraga nti waliwo bamalayika bukadde na bukadde.—Zabbuli 103:20; Okubikkulirwa 5:11.
3. Yobu 38:4-7 watutegeeza ki ku bamalayika?
3 Ate era Bayibuli eraga nti bamalayika Yakuwa yabatonda nga tannaba kutonda nsi. Bamalayika baawulira batya ng’ensi etondeddwa? Ekitabo kya Yobu kiraga nti baasanyuka nnyo. Mu kiseera ekyo bamalayika bonna baali baweereza Yakuwa Katonda.—Yobu 38:4-7.
BAMALAYIKA BAYAMBA ABANTU BA KATONDA
4. Tumanya tutya nti bamalayika bafaayo nnyo ku bantu?
4 Okuva edda n’edda, bamalayika babaddenga bafaayo nnyo ku bantu era nga baagala nnyo okumanya ebikwata ku kigendererwa kya Katonda eri ensi n’abantu. (Engero 8:30, 31; 1 Peetero 1:11, 12) Bateekwa okuba nga baanakuwala nnyo Adamu ne Kaawa bwe baajeemera Katonda. Ate era bateekwa okuba nga banakuwala nnyo leero bwe balaba ng’abantu abasinga obungi tebagondera Yakuwa. Naye bwe wabaawo omuntu eyeenenya n’adda eri Katonda, bamalayika basanyuka nnyo. (Lukka 15:10) Bamalayika bafaayo nnyo ku bantu abaweereza Katonda. Yakuwa akozesa bamalayika okuyamba abaweereza be abali ku nsi n’okubakuuma. (Abebbulaniya 1:7, 14) Ka tulabeyo ebyokulabirako.
5. Bamalayika baayamba batya abaweereza ba Katonda mu biseera eby’edda?
5 Yakuwa yatuma bamalayika babiri okuyamba Lutti n’ab’omu maka ge okudduka mu Sodomu ne Ggomola, ebibuga ebyali bigenda okuzikirizibwa. (Olubereberye 19:15, 16) Nga wayiseewo emyaka mingi, nnabbi Danyeri yasuulibwa mu kinnya ky’empologoma, naye teyatuukibwako kabi konna, kubanga ‘Katonda yatuma malayika we n’aziba emimwa gy’empologoma.’ (Danyeri 6:22) Mu kyasa ekyasooka, omutume Peetero bwe yali mu kkomera, Yakuwa yatuma malayika n’amuggyayo. (Ebikolwa 12:6-11) Ate era bamalayika baayamba Yesu ng’ali ku nsi. Ng’ekyokulabirako, bwe yamala okubatizibwa, ‘bamalayika baamuweereza.’ (Makko 1:13) Yesu bwe yali anaatera okuttibwa, malayika ‘yamuzzaamu amaanyi.’—Lukka 22:43.
6. (a) Tumanya tutya nti bamalayika bayamba abantu ba Katonda leero? (b) Bibuuzo ki ebigenda okuddibwamu?
6 Ennaku zino, bamalayika tebakyalabikira bantu. Naye Katonda akyabakozesa okuyamba abaweereza be. Bayibuli egamba nti: “Malayika wa Yakuwa asiisira okwetooloola abo bonna abatya Katonda, era abanunula.” (Zabbuli 34:7) Lwaki twetaaga obukuumi? Olw’okuba tulina abalabe ab’amaanyi abaagala okututuusaako akabi. Abalabe abo be baani? Baava wa? Bagezaako batya okututuusaako akabi? Okusobola okufuna eby’okuddamu mu bibuuzo ebyo, ka tulabe ekyaliwo nga Adamu ne Kaawa baakamala okutondebwa.
ABALABE BAFFE ABATALABIKA
7. Kiki Sitaani ky’aleetedde abantu abasinga obungi okukola?
7 Twalaba mu Ssuula ey’okusatu nti waliwo malayika eyajeemera Katonda ng’ayagala okuba omufuzi. Bayibuli emuyita Sitaani Omulyolyomi. (Okubikkulirwa 12:9) Ate era Sitaani yali ayagala n’abalala bajeemere Katonda. Yasobola okulimbalimba Kaawa, era okuva olwo azze alimbalimba abantu abasinga obungi. Kyokka abantu abamu gamba nga, Abbeeri, Enoka, ne Nuuwa, baasigala nga beesigwa eri Yakuwa.—Abebbulaniya 11:4, 5, 7.
8. (a) Bamalayika abamu baafuuka batya badayimooni? (b) Badayimooni baakola ki baleme okuzikirizibwa mu Mataba?
8 Mu kiseera kya Nuuwa, bamalayika abamu baajeemera Katonda ne bava mu ggulu ne batandika okubeera ku nsi ng’abantu. Baalina kigendererwa ki? Bayibuli egamba nti baali baagala kuwasa abawala b’abantu. (Soma Olubereberye 6:2.) Naye ekyo kyali kikyamu. (Yuda 6) Okufaananako bamalayika abo ababi, abantu abasinga obungi baayonooneka era ne batandika okwenyigira mu bikolwa eby’obukambwe. Eyo ye nsonga lwaki Yakuwa yasalawo okuleeta Amataba azikirize abantu ababi, naye n’awonyawo abaweereza be abeesigwa. (Olubereberye 7:17, 23) Bamalayika ababi baddayo mu ggulu baleme okuzikirizibwa. Bamalayika abo ababi Bayibuli ebayita badayimooni. Baasalawo okwegatta ku Sitaani Omulyolyomi, era yafuuka mufuzi waabwe.—Matayo 9:34.
9. (a) Kiki ekyatuuka ku badayimooni bwe baddayo mu ggulu? (b) Kiki kye tugenda okulaba?
9 Olw’okuba badayimooni baali bajeemye, Yakuwa teyabakkiriza kuddamu kwegatta ku bamalayika be abeesigwa. (2 Peetero 2:4) Badayimooni tebakyasobola kwefuula bantu, naye ‘bakyalimbalimba ensi yonna.’ (Okubikkulirwa 12:9; 1 Yokaana 5:19) Ka tulabe engeri gye babuzaabuzaamu abantu.—Soma 2 Abakkolinso 2:11.
ENGERI BADAYIMOONI GYE BABUZAABUZAAMU ABANTU
10. Badayimooni babuzaabuza batya abantu?
10 Badayimooni babuzaabuza abantu mu ngeri nnyingi. Ng’ekyokulabirako, abantu abamu bakolagana ne badayimooni butereevu oba okuyitira mu bantu abalala, gamba ng’abalubaale oba abasamize. Kino kiyitibwa obusamize. Naye Bayibuli etugamba okwewalira ddala ekintu kyonna ekirina akakwate ne badayimooni. (Abaggalatiya 5:19-21) Lwaki? Ng’omuyizzi bw’akozesa omutego okukwasa ensolo, ne badayimooni bakozesa obukodyo obw’enjawulo okusobola okukwasa abantu.—Laba Ekyongerezeddwako Na. 26.
11. Obulaguzi kye ki, era lwaki tusaanidde okubwewala?
11 Akamu ku bukodyo badayimooni bwe bakozesa bwe bulaguzi. Obulaguzi kwe kukozesa amaanyi agatali ga bulijjo okumanya ebinaabaawo mu maaso oba ebitamanyiddwa. Ng’ekyokulabirako, abantu abamu bagezaako okumanya ebitamanyiddwa oba ebinaabaawo mu maaso nga batunula mu bibatu, oba nga bakozesa emmunyeenye, oba ebirooto. Abantu bangi balowooza nti ebintu ebyo tebiriimu kabi konna, naye ekyo si kituufu. Ebintu ebyo bya kabi nnyo. Bayibuli eraga nti abalaguzi bakolagana ne badayimooni. Ng’ekyokulabirako, Ebikolwa 16:16-18 woogera ku “dayimooni eragula” eyasobozesanga omuwala ‘okulagula.’ Omutume Pawulo bwe yagoba dayimooni eyo, omuwala oyo yali takyasobola kulagula.
12. (a) Lwaki kya kabi nnyo okugezaako okwogera n’abafu? (b) Lwaki abaweereza ba Katonda tebeenyigira mu bulombolombo obulina akakwate n’abafu?
12 Waliwo akakodyo akalala badayimooni ke bakozesa okubuzaabuza abantu. Baagala tulowooze nti tusobola okwogera n’abantu abaafa, era nti abafu bakyali balamu era baliko we bali, era nti basobola okwogera naffe oba okututuusaako akabi. Ng’ekyokulabirako, omuntu eyafiirwa mukwano gwe oba omu ku b’eŋŋanda ze ayinza okugenda okwebuuza ku mulubaale. Omulubaale ayinza okubuulira omuntu oyo ebikwata ku muntu we eyafa oba ayinza n’okwogera mu ddoboozi ly’omuntu oyo. (1 Samwiri 28:3-19) Obulombolombo bungi obukolebwa ng’omuntu afudde bwesigamiziddwa ku njigiriza egamba nti abafu bakyali balamu era nti baliko gye bali. Obulombolombo obwo buzingiramu okwabya ennyimbe, emikolo egy’okujjukira abafu, okusaddaakira abafu, obulombolombo obukolebwa ku bannamwandu ne bamulekwa, n’okukuma ekyoto mu luggya. Abakristaayo bwe bagaana okwenyigira mu bulombolombo obwo, ab’eŋŋanda zaabwe oba ab’oku kyalo bayinza okubavumirira oba okulekera awo okukolagana nabo. Naye Abakristaayo ab’amazima bakimanyi nti omuntu bw’afa aba afiiridde ddala era aba taliiko gy’alaze. Tetusobola kwogera na bafu era tebasobola kututuusaako kabi. (Zabbuli 115:17) Kikulu nnyo okuba omwegendereza. Togezangako kwogera na bafu oba na badayimooni oba okwenyigira mu bulombolombo obwo bwe tulabye.—Soma Ekyamateeka 18:10, 11; Isaaya 8:19.
13. Kiki abantu bangi abaali batya ennyo badayimooni kye baalekera awo okukola?
13 Ng’oggyeeko okuba nti badayimooni babuzaabuza abantu, babatiisatiisa n’okubatiisatiisa. Sitaani ne badayimooni bakimanyi nti wasigaddeyo “akaseera katono” Katonda abaggyewo, era eyo ye nsonga lwaki bakambwe nnyo n’okusinga bwe kyali kibadde. (Okubikkulirwa 12:12, 17) Kyokka, abantu bangi abaali batya ennyo badayimooni kati tebakyabatya. Kiki ekyabayamba okulekera awo okutya badayimooni?
ZIYIZA BADAYIMOONI ERA BEEKUTULEKO
14. Okufaananako Abakristaayo abaaliwo mu kyasa ekyasooka, kiki kye twetaaga okukola okusobola okwekutula ku badayimooni?
14 Bayibuli etubuulira engeri gye tuyinza okuziyizaamu badayimooni n’okubeekutulako. Ng’ekyokulabirako, abamu ku bantu abaali mu kibuga ky’Efeso baali bakolagana ne badayimooni nga tebannayiga mazima. Kiki kye baakola okubeekutulako? Bayibuli egamba nti: “Bangi ku abo abaakolanga eby’obufumu baaleeta ebitabo byabwe ne babyokera mu maaso g’abantu bonna.” (Ebikolwa 19:19) Olw’okuba baali baagala okufuuka Abakristaayo, baayokya ebitabo byabwe byonna bye baakozesanga mu by’obusamize. Ne mu kiseera kino, abo abaagala okuweereza Yakuwa kibeetaagisa okweggyako buli kintu kyonna ekirina akakwate ne badayimooni. Bino biyinza okuba ebitabo, magaziini, firimu, emizannyo, ebipande, n’ennyimba, ebireetera omuntu okulowooza nti okwenyigira mu by’obusamize oba okukolagana ne badayimooni tekiriimu kabi konna era kisanyusa. Ate era bizingiramu yirizi oba ebintu ebirala abantu bye bambala okubakuuma obutatuukibwako kabi.—1 Abakkolinso 10:21.
15. Kiki ekirala ekinaatuyamba okuziyiza Sitaani ne badayimooni?
15 Nga wayiseewo emyaka egiwera oluvannyuma lw’Abakristaayo ab’omu Efeso okwokya ebitabo byabwe ebikwata ku by’obusamize, omutume Pawulo yagamba nti baali ‘bakyameggana n’emyoyo emibi.’ (Abeefeso 6:12) Wadde nga baali bamaze okwokya ebitabo byabwe, badayimooni baali bakyagezaako okubatuusaako akabi. Kati olwo kiki ekirala kye baalina okukola? Pawulo yabagamba nti: “Mukwate engabo ennene ey’okukkiriza ejja okubasobozesa okuzikiza [oba, okuziyiza] obusaale bwonna obw’omuliro obw’omubi.” (Abeefeso 6:16) Ng’engabo bw’eyamba omusirikale ali mu lutalo obutatuukibwako kabi, n’okukkiriza kwaffe kujja kutuyamba obutatuukibwako kabi mu by’omwoyo. Bwe tuba n’okukkiriza okw’amaanyi nti Yakuwa ajja kutukuuma, tuba tujja kusobola okuziyiza Sitaani ne badayimooni.—Matayo 17:20.
16. Kiki ekinaatuyamba okunyweza okukkiriza kwe tulina mu Yakuwa?
16 Kiki ekinaatuyamba okunyweza okukkiriza kwe tulina mu Yakuwa? Tulina okusoma Bayibuli buli lunaku era n’okwongera okwesiga Yakuwa nti ajja kutukuuma. Bwe tuba nga twesiga nnyo Yakuwa, Sitaani ne badayimooni tebajja kututuusaako kabi.—1 Yokaana 5:5.
17. Kiki ekirala kye tulina okukola okusobola okuziyiza badayimooni?
17 Kiki ekirala Abakristaayo ab’omu Efeso kye baali beetaaga okukola? Ekibuga kye baalimu kyali kijjudde eby’obusamize. N’olwekyo, Pawulo yabagamba nti: “Mweyongere okusaba buli kiseera.” (Abeefeso 6:18) Baalina okusaba Yakuwa buli kiseera okubakuuma. Naffe tuli mu nsi ejjudde eby’obusamize. N’olwekyo naffe twetaaga okusaba Yakuwa atukuume, era twetaaga n’okukozesa erinnya lye nga tusaba. (Soma Engero 18:10.) Bwe tunaanyiikirira okusaba Yakuwa atulokole okuva eri Sitaani, Yakuwa ajja kuddamu essaala zaffe.—Zabbuli 145:19; Matayo 6:13.
18, 19. (a) Lwaki tuyinza okuba abakakafu nti tusobola okuwangula Sitaani ne badayimooni? (b) Kibuuzo ki ekijja okuddibwamu mu ssuula eddako?
18 Bwe tweggyako ebintu byonna ebirina akakwate ne badayimooni era ne twesiga Yakuwa nti ajja kutukuuma, tusobola okuziyiza Sitaani ne badayimooni. Tetulina kubatya. (Soma Yakobo 4:7, 8.) Yakuwa wa maanyi nnyo okusinga badayimooni. Yababonereza mu kiseera kya Nuuwa, era ajja kubazikiriza mu biseera eby’omu maaso. (Yuda 6) Ate era kijjukire nti tetuli ffekka mu kulwanyisa badayimooni. Yakuwa akozesa bamalayika be okutukuuma. (2 Bassekabaka 6:15-17) Tusobola okuba abakakafu nti Yakuwa ajja kutuyamba okuwangula Sitaani ne badayimooni.—1 Peetero 5:6, 7; 2 Peetero 2:9.
19 Naye bwe kiba nti Sitaani ne badayimooni baleetera abantu okubonaabona kungi, lwaki Katonda tannaba kubazikiriza? Ekibuuzo ekyo kijja kuddibwamu mu ssuula eddako.


text:
dembefm.ugDembe FM 90.4 | Omuziki N'ebikuzimba
dembefm.ug Profile
dembefm.ug
Title:Dembe FM 90.4 | Omuziki N'ebikuzimba
Description:Dembe FM 90.4 | Omuziki N'ebikuzimba MENU Awatuukirwa Amawulire Ebyobusuubuzi Ebyobulamu Ebyemizannyo Alipoota Emboozi Emizannyo Olwali Emizannyo Egy’ebweru Ebifaananyi Vidio Audio Okutufuna Ebitukwat
Keywords:
Discover dembefm.ug website stats, rating, details and status online. Read and write reviews or vote to improve it ranking. Check alliedvsaxis duplicates with related css, domain relations, most used words, social networks references. Find out where is server located. Use our online tools to find owner and admin contact info. Go to regular site
dembefm.ug Information
dembefm.ug Rank
dembefm.ug Traffic & Earnings
dembefm.ug WebSite Httpheader
dembefm.ug Keywords accounting
dembefm.ug Similar Website
dembefm.ug Traffic Sources Chart
dembefm.ug Alexa Rank History Chart
dembefm.ug Html To Plain Text
Dembe FM 90.4 | Omuziki N'ebikuzimba MENU Awatuukirwa Amawulire Ebyobusuubuzi Ebyobulamu Ebyemizannyo Alipoota Emboozi Emizannyo Olwali Emizannyo Egy’ebweru Ebifaananyi Vidio Audio Okutufuna Ebitukwatako Enkola n’obukkwakkulizo Koona Dance ne Dembe Fm Dembe fm nga ekyaliddeko nsambya police primary Muzeeyi muteweta owa twezimbe ne golola Senga Nantume (wakati) Na abawuliriza Bobi Wine mu Talk N Talk ku Batvalley Threatre Amawulire G’olunaku Abavubuka balabuddwa ku siriimu Ali Mivule August 11th, 2016 No comments Nga Uganda yegatta ku nsi yonna okukuza olunaku lw’abavubuka olunaku lwenkya, abalwanirira eby’obulamu eby’omulembe mu ggwanga bawadde abavubuka amagezi okwewala ebikolwa ebiyinza okubasuula mu ... Read more Ababaka tebakkanyiza ku katale ka Usafi Ali Mivule August 11th, 2016 No comments Akakiiko ka palamenti akavunanyizibwa ku nsonga z’omukulembeze w’eggwanga kaabuse ebiteesebwako tebinaggwa oluvanyuma lw’ababaka obutakkanya ku nsonga z’akatale ka USAFI. Ssentebe ... Read more Bannamateeka batabuse ku bya Kayihura Ali Mivule August 11th, 2016 No comments Ekibiina ekigatta bannamateeka mu ggwanga ekya Uganda Law Society kisabye gavumenti enonyereze ku ngeri abawagizi ba ssabapoliisi w’eggwanga Gen Kale Kayihura gyebalumbyemu kkooti ye Makindye ... Read more Mu Zambia bali mu kulonda Ali Mivule August 11th, 2016 No comments Okulonda omukulembeze w’eggwanga n’ababaka ba palamenti kukyagendera ddala mu maaso mu ggwanga lya Zambia Wabula abawagizi b’abesimbyewo poliisi ebataddeko eriiso ejjoji oluvanyuma ... Read more Abalangira baweze okukyankalanya emikolo gyakyabazinga Ali Mivule August 11th, 2016 No comments Abalangira b’ekika kyaba wakooli okuva mu ssaza lye Bukooli balangiridde nga bwebajja okukyankalanya emikolo gy’amatikkira gya Kayabazinga we Busoga William Nadiope ag’okubeerawo nga Sept 13. ... Read more Omuvubuka yetuze lwakibanja Ali Mivule August 11th, 2016 No comments Entiisa ebuutikidde abatuuze be Butenga mu disitulikiti ye Bukomansimbi bwebagudde ku munaabwe nga yetugidde ku muti lwakitaawe kumumma ttaka. Godfrey Nalisita omutuuze ku kyalo Butanga ... Read more Emikolo Gyaffe 26 Aug Koona Dance Bigzone 07:00 pm Dembe Fm ekuletedde Omuziki na amasanyu awo mukitundu kyo. Jangu okyakaleko na bawereza bo abenjawuulo okuva ku Dembe Fm ku lw’okutaano nga 29/04/2016 ... Okuyingiira Kwa Bwerere Ebifananyi Byaffe Koona Dance ne Dembe Fm Muzeeyi Muteweeta, Ruth Kalib... Akaveera ka Dembe Taxi WULIRIZA DEMBE FM Noonya Videos Empya Dembe Eki Love Love Bina Bebie owa Mubeezi adiza abawuliriz... Tusange ku Facebook Dembe eli ku Twitter Tweets by @DembeFm OMUZIKI GWA DDEMBE Audio ? 2016 Dembe FM 90.4. All Rights Reserved.
dembefm.ug Whois
Domain Name: DEMBEFM.UG


text:
2 Timoseewo
3 Naye tegeera kino nti mu nnaku ez’enkomerero,+ ebiseera biriba bizibu nnyo. 2 Kubanga abantu baliba beeyagala bokka, nga baagala nnyo ssente, nga beepanka, nga ba malala, nga bavvoola, nga tebagondera bazadde baabwe, nga tebeebaza, nga si beesigwa, 3 nga tebaagala ba luganda, nga tebakkiriza kukkaanya, nga bawaayiriza, nga tebeefuga, nga bakambwe, nga tebaagala bulungi, 4 nga ba nkwe, nga bakakanyavu, nga beegulumiza, nga baagala eby’amasanyu okusinga Katonda, 5 era nga bawa ekifaananyi nti beemalidde ku Katonda naye nga bye bakola tebiraga nti bamwemaliddeko;+ era bano beewalenga. 6 Mu abo mwe muva abasajja abagenda mu mayumba nga balimba abantu mu ngeri ey’obukujjukujju ne batwala mu busibe abakazi abanafu era abajjudde ebibi, abatwalirizibwa okwegomba okutali kumu, 7 abayiga bulijjo naye nga tebayinza kutegeerera ddala mazima.
8 Nga Yane ne Yambere bwe baawakanya Musa, bano nabo bawakanya amazima. Endowooza y’abasajja bano yayonoonekera ddala, era tebasiimibwa kubanga tebatambulira mu kukkiriza. 9 Naye tebajja kweyongera kukola bwe batyo, kubanga obusirusiru bwabwe bujja kweyoleka eri abantu bonna era ng’obusirusiru bw’abasajja abo ababiri bwe bweyoleka.+ 10 Naye ggwe ogoberedde butiribiri okuyigiriza kwange, empisa zange,+ ekiruubirirwa kyange, okukkiriza kwange, obugumiikiriza bwange, okwagala kwange, n’okugumiikiriza kwange. 11 Ate era omanyi okubonaabona kwe nnayitamu mu Antiyokiya,+ mu Ikoniyo,+ ne mu Lusitula;+ nnagumiikiriza okuyigganyizibwa okwo kwonna, era Mukama waffe* yannunula.+ 12 Mu butuufu, abo bonna abaagala okutambulira mu bulamu obw’okwemalira ku Katonda ng’abagoberezi ba Kristo Yesu, bajja kuyigganyizibwanga.+ 13 Naye abantu ababi n’abalimba bajja kweyongerera ddala okuba ababi, nga babuzaabuza abalala era nga nabo babuzaabuzibwa.+
14 Naye ggwe, weeyongere okutambulira mu bintu bye wayiga era bye wakkiriza nti bituufu,+ kubanga omanyi abantu abaabikuyigiriza, 15 era okuva mu buwere+ wamanya ebyawandiikibwa ebitukuvu+ ebisobola okukufuula omugezi n’ofuna obulokozi okuyitira mu kukkiririza mu Kristo Yesu.+ 16 Buli Kyawandiikibwa kyaluŋŋamizibwa Katonda,+ era kigasa mu kuyigiriza,+ mu kunenya, mu kutereeza ebintu, ne mu kukangavvula mu butuukirivu,+ 17 omuntu wa Katonda abenga n’obusobozi, era ng’alina byonna bye yeetaaga okusobola okukola buli mulimu omulungi.


text:
Added 5th May 2017
Mmwagala nnyo era naye anjagala naye kati annamba twegatte naye nze mpulira sinnayagala kutandika kwegatta.
LWAKi omuwala gwe nkwana ayagala nnyo okwegatta kuba buli lwe mugamba tagaanako?
Omukazi eyabadde agezaako okkula omusajja bamwebaseeko kirindi
POLOF. Mukiibi okwagala abawala yatandika akyasoma. Mu siniya eyookuna (S4) mwe yazaalira abaana be ababiri abakulu....
NJAGALA ombuulire engeri gy’oyinza okutandikamu okukwana omuwala akwagale, era akkirize okwegatta naawe nga tolina...


text:
Abagole abaasombeddwa ku lukululana okubaleeta mu kidaala ng'eno abennanda bwe basimbye ennyiriri ebbali n’ebbali babakubira emizira.
Omukolo gw’okugatta abagole bano yagukoze ng'ayambibwako mukyala we Omusumba Jesca Kayanja n'Abasumba abalala abaagasse abagole kinnoomu.
Omukolo gwatandise ku ssaawa 6:00 n’okutuuza abagole mu bifo byabwe era bwe baamaze Omusumba Kayanja n’ayita banne ne batandika omukolo gwe baakoledde kumpi essaawa nnya.
Buli mugogo gwa bagole Omusumba yabawadde keeki gye baasaze ate nga ye yakoze ku kubambaza n'okusembeza abagenyi baabwe.
Wabula Omusumba Kayanja yasiriikiriddemu katono bwe yatuuse ku musajja Rogers Nkajja abazigu gwe baakuba kalifoomu ne bamutwala ne bamutemako emikono n’amagulu oluvanyuma ne bamusuula ku luguudo lw’eggaali y’omukka e Mukono.
Nkajja nga mutuuze e Wantoni Mukono yalombozze ebyamutuukako era nga mu kaseera kano abagoberezi abamu baatuuse n’okunyiikala kyokka Omusumba n’ayanguwa okubajjukiza nti obudde bwa kusanyuka.
Yeeyamye okuyamba Nkajja ne mukyala we Nakate okubafunira eky’okukola basobole okulabirira abaana baabwe abana be balina.
Yeebazizza omukyala olw’obutasuula musajja we ng’afuuse omulema n’ategeeza nti bino by’ebibala bya 77 Dogs.
Abagole abalala Kimbowa Steven yawasizza Joyce Mirembe atambulira mu kagaali ate Ruth Namata yakubye ebirayiro n’omulema Dennis Zziwa n’alayira okufa naye.


text:
Ebyana Ebinyarwanda kata biremese omuyimbi Geosteady okulya mu ndago bwe byamusazeeko ku siteegi ng'ayimba oluyimba lwe 'Owooma' olw'Ekinyarwanda lwe yakoze...
ABAYIMBI ba Easy Life okuli; Vj Kiwa owa Bukedde TV ne munne Janny Ways baleese akayimba ke batuumye Nsaba Time ke baayimbidde mu situdiyo za Monstar ewa...
NNAWOLOVU obutafiira ku bbala limu, lugero olutuukira obulungi ku Bad Black (Shanita Namuyimbwa) ne munywanyi we Don Zella (Sheila Nadede) abaluse ddiiru...
CHRIS Evans y’omu ku bayimbi abeegulidde erinnya mu kukuba omuziki gw’omukwano ng’era bw’alinnya ku siteegi akujjukiza omugenzi Elly Wamala olwa sitayiro...
Yasooka kuweereza mmere, n’avuga bodaboda, n'akola ku bw'asakikaali oluvannyuma n'adda mu butembeeyi obwamusibya emyezi esatu e Luzira
OMUCONGO omuyimi wa Lingala Antoine Christophe Agbepa Mumba amannyiddwa nga Koffi Olomide acamudde abadigize ku Fushion AutoSpa e Munyonyo.
OMUYIMBI eyali mu kibiina kya Obsession, Hellen Lukoma awunzizza abadigize naddala abasajja bw’alinnye ku siteegi n’asumulula akawale akampi k’abaddemu...
OMUYIMBI Cindy Sanyu eyabadde yeesaze akagoye akamutippye obwedda azina ayawula ekyacamudde ne basembera okwerabirako.
Nalwanga asoma mu ssomero lya Sunrise e Mpererwe nga muwala wa Ronald Lule ne Sarah Baluka abatuuze b’e Nansana Kyebando oluyimba alutuumye “Step mother”...
Hajji Haruna Kitooke ye nnannyini Kream Productions. Erinnya yalikolera ku luyimba lwe ‘Ekitooke kifa nsalira’. Yagattako endala: Nkakasa, Ye ggwe, Kanya...
10 Jul 2017
10 Jul 2017
10 Jul 2017
10 Jul 2017
10 Jul 2017


text:
ERISOMO 10
Eriramya ly’Eka Niki?
Erilhua kera, Yehova anzire abali omwa buli eka ibabana obuthuku obw’eribya haghuma, erighumya obunyakirimu bwabu n’engolongana yabu. (Eryibuka Ebihano 6:6, 7) Eki kya kikaleka Abema ba Yehova ibahira h’obuthuku obuli yenga nuku baramiraye haghuma ng’eka—erikania ibane omwa mibere eyithekene okwa myatsi ey’obunyakirimu eyihambire okwa biyithawa byabu. Nomuwangabya iwikere iwuwene, iwangana kolesya obuthuku obo iwune na Nyamuhanga omw’igha omwatsi owaseghemere okwa Biblia ogho wabirisombolha.
Ni buthuku obw’eriyithunda hakuhi na Yehova. “Muyithunde hakuhi na Nyamuhanga, nayu akendi yithunda hakuhi nenyu.” (Yakobo 4:8) Thukongera eriminya Yehova ya ndeke omughulhu thuk’igha buuli okwa mibere yiwe n’eby’akakolha erilhabira omwa Kinywe kiwe. Enzira nyolho ey’eritsuka eriramya lyawu ery’eka ly’erikolesya okwa buthuku obo erisoma haghuma e Biblia omwa mirenge eyikowika, obundi erikwama endegheka ey’obuli yenga ey’Omuhindano ow’Engebe n’Omubiiri Wethu. Obuli mundu anganahebwa ah’erisoma, neryo abosi ibakania okwa bya bam’igha omwa Masako.
Ni buthuku obw’eka eryongera eribya bughuma. Abalhume n’abakali babu, ababuthi n’abaana babu, bakakamathaya obughuma bwabu bak’igha e Biblia ya haghuma ng’eka. Butholere ibwabya buthuku obw’etseme, obuthekene obwa buli mundu wosi omw’eka akalindirira obuli yenga. Ababuthi bangana sombolha emyatsi eyitholere ey’erikaniako erikwamana n’emyaka y’abaana babu, obundi ng’erikolesya eyikabya omwa Akaleberyo na Awake! kutse okwa muthahulha wethu owe jw.org. Mwangana kania okwa bitsibu ebya baana benyu balyabana okwa sukuru kandi ngoku banga birwanisya. Busana naki iwuthalebya ebikasira okwa tivi eye jw.org (tv.jw.org) mwanakania kuyo haghuma enyuma waho. Mwangan’imba esyonyimbo esikendi syakolesibwa omwa mihindano n’erirya ebyalya haghuma mwabirighunza eriramya ly’eka.
Endambi eya mukaghunza imune haghuma eyi mukaramya Yehova yikendi wathikya abosi abali omw’eka eritsemera Ekinywe kya Nyamuhanga, kandi akendi tsumulha kutsibu akaghalha akamukahiraho.—Esyonyimbo 1:1-3.
Busana naki thukahira h’endambi ey’eriramya ly’eka?
Ababuthi bangakolhaki nuku obuli mundu omw’eka atsemere endambi eyi?


text:
Chapter 11
1 Nange, mu mwaka ogw'olubereberye ogwa Daliyo Omumeedi, nayimirira okumunyweza n'okumuwa amaanyi.
2 Ne kaakano naakulaga amazima. Laba, waliyimirira nate bakabaka abasatu mu Buperusi: n'ow'okuna ye alisingira ddala nnyo bonna obugagga: era bw'alifuuka ow'amaanyi olw'obugagga bwe, alikubiriza bonna okulwana n'obwakabaka obw'e Buyonaani.
3 Ne kabaka ow'amaanyi aliyimirira, alifuga n'obuyinza obungi, era alikola bw'alyagala.
4 Era bw'aliyimirira, obwakabaka bwe bulimenyeka, era bulyawulibwamu eri empewo ennya ez'omu ggulu: naye tebuligabirwa zzadde lye, so tebuliba ng'okufuga kwe kwe yafuga: kubanga obwakabaka bwe bulisimbulwa, bulisimbulirwa abalala awali abo.
5 Ne kabaka w'obukiika obwa ddyo aliba n'amaanyi, era omu ku bakulu be: n'oyo aliba n'amaanyi okumusinga, alifuga: okufuga kwe kuliba okufuga okunene.
6 Emyaka bwe girimala okuyitawo balyegatta wamu: n'omuwala wa kabaka w'obukiika obwa ddyo alijja eri kabaka w'obukiika obwa kkono okulagaana: naye omuwala taliba na maanyi ga mukono gwe: so n'oyo taliyimirira, newakubadde omukono gwe: naye omuwala aliweebwayo, n'abo abaamuleeta, n'oyo eyamuzaala, n'oyo eyamuwa amaanyi mu biro ebyo.
7 Naye mu mwana ow'omu bikolo bye muliva omu aliyimirira mu kifo kye, alijja eri eggye, era aliyingira mu kifo kya kabaka w'obukiika obwa kkono, alibalumba, era aliwangula;
8 era ne bakatonda baabwe, n'ebifaananyi byabwe ebisaanuuse, n'ebintu byabwe ebirungi ebya ffeeza n'ebya zaabu, alibinyaga alibitwala mu Misiri: era alimala emyaka egimu ng'aleka kabaka w'obukiika obwa kkono.
9 Era alijja mu matwale ga kabaka w'obukiika obwa ddyo, naye aliddayo mu nsi ye.
10 N'abaana be balirwana, era balikuŋŋaanya ekibiina ekinene, eggye eringi, eririyitirira, eriryanjaala, ne libayitamu: era balikomawo, balirwana, okutuuka awali ekigo kye.
11 Ne kabaka w'obukiika obwa ddyo alisunguwala, alivaayo, alirwana naye, kabaka w'obukiika obwa kkono: era aligaba ekibiina ekinene, n'ekibiina kiriweebwayo mu mukono gwe.
12 N'ekibiina kiryegulumiza, n'omutima gwe gulyeyimusa: era alimegga obukumi obungi, naye taliwangula.
13 Ne kabaka w'obukiika obwa kkono alikomawo, era aligaba ekibiina ekisinga eky'olubereberye: era alijja ebiseera bwe biriggwaako, gye myaka, ng'alina eggye eddene n'ebintu ebingi.
14 Ne mu biro ebyo walibaawo abangi abaliyimirira okulwana ne kabaka w'obukiika obwa ddyo: era n'abaana b'abo abalina ettima mu bantu bo balyegolokosa okunyweza ebikwolesebbwa: naye baligwa.
15 Awo kabaka w'obukiika obwa kkono alijja, alikuba olusozi, alirya ekibuga ekiriko ebigo ebingi: n'emikono egy'obukiika obwa ddyo tegiribasobola, newakubadde abantu be abalonde, so tewaliba maanyi gonna okubasobola.
16 Naye oyo ajja okumulumba alikola nga bw'ayagala ye, so tewaliba ayimirira mu maaso ge: era aliyimirira mu nsi ey'ekitiibwa, ne mu mukono gwe mulibaamu okuzikiriza.
17 Awo alikyusa amaaso ge okujja n'amaanyi ag'obwakabaka bwe bwonna, n'ab'amazima nga bali wamu naye: era alikola by'alyagala: era alimuwa omuwala w'abakazi, okumwonoona: naye taliyimirira, so talimuyamba ye.
18 Oluvannyuma lw'ebyo alikyusa amaaso ge awali ebizinga, aliryako bingi: naye omukulu alikomya ekivume oyo kye yaleeta: era naye alimuddizaayo ekivume kye.
19 N'alyoka akyusa amaaso ge awali ebigo eby'omu nsi ye ye: naye alyesittala, aligwa, so talirabika.
20 Ne walyoka wayimirira mu kifo kye omu aliyisa omusolooza mu kitiibwa eky'obwakabaka: naye mu nnaku si nnyingi alizikirizibwa, si mu busungu, newakubadde mu ntalo.
21 Ne mu kifo kye muliyimirira omuntu anyoomebwa, gwe batawanga kitiibwa kya bwakabaka: naye alijja mu biro eby'emirembe, era aliweebwa obwakabaka olw'okwegonza.
22 Era n'emikono gy'amataba baliggirwawo ddala mu maaso ge, era balimenyeka: weewaawo, era n'omukulu w'endagaano.
23 Era nga bamaze okulagaana naye alikola eby'obukuusa: kubanga alirinnya, era alifuuka ow'amaanyi, ng'alina abantu si bangi.
24 Mu biro eby'emirembe alijjira n'ebifo ebisinga obugimu eby'omu ssaza: era alikola bajjajjaabe bye bataakolanga, newakubadde bajjajja ba bajjajjaabe: alibagabira omwandu n'omunyago n'obugagga: weewaawo, alisalira enkwe ze ebigo, okumala ekiseera.
25 Era alisasamaza obuyinza bwe n'obuzira bwe okulwanyisa kabaka w'obukiika obwa ddyo n'eggye eringi: ne kabaka w'obukiika obwa ddyo alirwana entalo n'eggye eringi ennyo, ery'amaanyi amangi: naye taliyimirira, kubanga balimusalira enkwe.
26 Weewaawo, abaalya ku mmere ye be balimuzikiriza, n'eggye lye liryanjaala: era bangi abaligwa nga battibwa.
27 Ne bakabaka abo bombi emitima gyabwe giriba gya kukola bubi, era balyogera eby'obulimba nga batudde ku mmeeza emu: naye tebiriraba mukisa: kubanga enkomerero erituuka mu biro ebyalagirwa era.
28 N'alyoka addayo mu nsi ye n'obugagga obungi: n'omutima gwe gulikyawa endagaano entukuvu: era alikola by'alyagala, n'alyoka addayo mu nsi ye.
29 Mu biro ebyalagirwa aliddayo, aligenda mu bukiika obwa ddyo: naye mu biro eby'oluvannyuma tekiriba nga bwe kyali mu biro eby'olubereberye:
30 Kubanga ebyombo eby'e Kittimu birijja okumulumba: kyaliva anakuwala, aliddayo, alisunguwalira endagaano entukuvu, alikola by'alyagala: aliddirayo ddala, alirowooza abo abaleka endagaano entukuvu.
31 Era emikono giriyimirira ku luuyi lwe, era baligwagwawaza awatukuvu, kye kigo, era baliggyawo ekiweebwayo ekyokebwa eky'ennaku zonna, baliyimiriza eky'omuzizo ekizikiriza.
32 N'abo abalikola obubi nga baleka endagaano alibakyamyakyamya n'okwegonza: naye abantu abamanyi Katonda waabwe baliba n'amaanyi, balikola eby'obuzira.
33 N'abo abalina amagezi mu bantu baliyigiriza bangi: naye ekitala n'omuliro, okusibibwa n'okunyagibwa, biribagwisa ennaku nnyingi.
34 Awo bwe baligwa, balibeerwa n'okubeerwa okutono: naye bangi abalyegatta nabo n'okwegonza.
35 N'abamu ku abo abalina amagezi baligwa okubawoomya, n'okubalongoosa, n'okubatukuza, okutuusa ku kiseera eky'enkomerero: kubanga kya kiseera ekyalagirwa ekitannatuuka.
36 Ne kabaka alikola nga bw'alyagala: era alyegulumiza, alyekuza okusinga katonda yenna, era alyogera eby'ekitalo ku Katonda wa bakatonda: era aliraba omukisa okutuusa obusungu lwe bulituukirira: kubanga ebyateesebwa birikolebwa.
37 So talirowooza bakatonda ba bajjajjaabe, newakubadde abakazi kye baagala, so talirowooza katonda yenna: kubanga alyekuza okusinga bonna.
38 Naye mu kifo kye aliwa ekitiibwa katonda w'ebigo: era katonda bajjajjaabe gwe bataamanya alimuwa ekitiibwa ne zaabu, ne ffeeza, n'amayinja ag'omuwendo omungi, n'ebintu ebisanyusa.
39 Era aliyinza ebigo eby'amaanyi amangi katonda omugenyi ng'amuyamba: buli alimukkiriza alimwongerako ekitiibwa: era alibawa okufuga bangi, era aligaba ensi olw'omuwendo.
40 Ne mu kiseera eky'enkomerero kabaka w'obukiika obwa ddyo alimusindika: ne kabaka w'obukiika obwa kkono alijja okumulumba nga kibuyaga, ng'alina amagaali, n'abeebagala embalaasi, n'ebyombo ebingi: era aliyingira mu matwale alyanjaala, n'agayitamu.
41 Era aliyingira ne mu nsi ey'ekitiibwa, n'amatwale mangi agalisuulibwa: naye bano baliwonyezebwa mu mukono gwe, Edomu, ne Mowaabu, n'abakulu ab'omu baana ba Amoni.
42 Era aligolola omukono gwe ne ku matwale: n'ensi y'e Misiri teriwona.
43 Naye aliyinza ebintu ebitereke ebya zaabu n'ebya ffeeza, n'ebintu byonna eby'omuwendo omungi eby'omu Misiri: n'Abalibya n'Abaesiyopya balimugoberera:
44 Naye ebigambo ebiriva mu buvanjuba ne mu bukiika obwa kkono birimweraliikiriza: era alivaayo nga yeejuumudde nnyo okuzikiriza n'okumalirawo ddala abangi.
45 Era alisimba eweema z'olubiri lwe wakati w'ennyanja n'olusozi olw'ekitiibwa olutukuvu: era naye alijja ku nkomerero ye, so tewaliba amuyamba.


text:
Chapter 31
1 Awo Musa n'agenda n'abuulira Isiraeri yenna ebigambo ebyo.
2 N'abagamba nti Leero naakamaze emyaka kikumi mu abiri; sikyayinza kufuluma na kuyingira: era Mukama yaŋŋamba nti Tojja kusomoka Yoludaani ono.
3 Mukama Katonda wo y'alikukulembera okusomoka; ye alizikiriza amawanga gano mu maaso go, naawe oligalya: era Yoswa y'alikukulembera okusomoka, nga Mukama bwe yayogera.
4 Era Mukama alibakola nga bwe yakola Sikoni ne Ogi, bakabaka b'Abamoli, n'ensi yaabwe; be yazikiriza.
5 Era Mukama alibagabula mu maaso gammwe, nammwe mulibakola ng'ekiragiro kyonna bwe kiri kye mbalagidde.
6 Beera n'amaanyi, guma omwoyo, totya so tobatekemukira kubanga Mukama Katonda wo ye wuuyo agenda naawe; taakulekenga so taakwabulirenga.
7 Awo Musa n'ayita Yoswa n’amugamba mu maaso ga Isiraeri yenna nti Beera n'amaanyi, guma omwoyo: kubanga oligenda n'abantu bano mu nsi Mukama gye yalayirira bajjajja baabwe okubawa; era oligibasisa.
8 Mukama ye wuuyo abakulembera; anaabeeranga naawe, taakulekenga so taakwabulirenga: totya so totekemuka.
9 Awo Musa n'awandiika amateeka gano n'agawa bakabona abaana ba Leevi, abaasitulanga essanduuko ey'endagaano ya Mukama, n'abakadde bonna aba Isiraeri.
10 Awo Musa n'abalagira ng'ayogera nti Buli myaka musanvu bwe ginaggwangako, mu kiseera ekyateekebwawo eky'omwaka ogw'okusumululiramu, mu mbaga ey'ensiisira.
11 Isiraeri yenna nga bazze okulabikira mu maaso ga Mukama Katonda wo mu kifo ky'alyeroboza, onoosomeranga amateeka gano mu maaso ga Isiraeri yenna mu matu gaabwe.
12 Okuŋŋaanyanga abantu; abasajja n'abakazi n'abaana abato, ne munnaggwanga wo ali munda w'enzigi zo, bawulire, era bayige, era batye Mukama Katonda wammwe, era bakwatenga ebigambo byonna eby'amateeka gano okubikola;
13 era abaana baabwe; abatannamanya, bawulire era bayige okutyanga Mukama Katonda wammwe, ennaku zonna nga mukyatuula mu nsi gye musomokera Yoludaani okugirya.
14 Mukama n'agamba Musa nti Laba, ennaku zo ziri kumpi kikugwanire okufa: yita Yoswa, mweyanjule mu weema ey'okusisinkanirangamu, ndyoke mmulagire. Awo Musa ne Yoswa ne bagenda ne beeyanjula mu weema ey'okusisinkanirangamu.
15 Awo Mukama n'alabikira mu weema mu mpagi y'ekire: empagi y'ekire n'eyimirira waggulu w'oluggi lw'eweema.
16 Mukama n'agamba Musa nti Laba, olyebaka ne bajjajja bo; n'abantu bano baligolokoka ne bagenda nga bayenda okugoberera bakatonda abalala ab'omu nsi, gye bagenda okubeeranga mu bo wakati, era balindeka ne bamenya endagaano yange gye nnalagaana nabo.
17 Obusungu bwange ne bulyoka bubuubuuka ku bo ku lunaku luli, nange ndibaleka, era ndibakisa amaaso gange, era baliriibwa, n'obubi n'ennaku ennyingi biribajjira; n'okwogera ne boogera ku lunaku luli nti Obubi buno si kye buvudde butujjira kubanga Katonda waffe tali mu ffe?
18 Era sirirema kukisa maaso gange ku lunaku luli olw'obubi bwonna bwe baliba nga bakoze, kubanga bakyukidde bakatonda abalala.
19 Kale nno kaakano mwewandiikire oluyimba luno, era oluyigirize abaana ba Isiraeri: oluteeke mu bumwa bwabwe, oluyimba luno lubeerenga omujulirwa wange eri abaana ba Isiraeri.
20 Kubanga bwe ndiba nga mbayingizizza mu nsi gye nnalayirira bajjajja baabwe, ekulukuta amata n'omubisi gw'enjuki; era bwe baliba nga balidde ne bakkuta, ne bagejja; ne balyoka bakyukira bakatonda abalala, ne babaweereza, ne banyooma nze, ne bamenya endagaano yange.
21 Awo olulituuka, obubi bungi n'ennaku bwe biriba nga bibajjidde, oluyimba luno lulitegeeza mu maaso gaabwe ng'omujulirwa; kubanga terulyerabirwa okuva mu bumwa bw'ezzadde lyabwe: kubanga mmanyi okulowooza kwabwe kwe bagoberera, ne kaakano, nga sinnabayingiza mu nsi gye nnalayirira.
22 Awo Musa n’awandiika oluyimba luno ku lunaku olwo, n'aluyigiriza abaana ba Isiraeri.
23 N'alagira Yoswa omwana wa Nuni, n'ayogera nti Beera n'amaanyi, guma omwoyo: kubanga oliyingiza abaana ba Isiraeri mu nsi gye nnabalayirira: nange n'abeeranga wamu naawe.
24 Awo olwatuuka, Musa bwe yamalira ddala okuwandiika ebigambo eby'amateeka gano mu kitabo, okutuusa lwe byaggwa,
25 Musa n'alagira Abaleevi, abaasitulanga essanduuko y'endagaano ya Mukama ng'ayogera nti
26 Muddire ekitabo kino eky'amateeka; mukiteeke ku mabbali g'essanduuko y'endagaano ya Mukama Katonda wammwe, kibeerenga eyo okuba omujulirwa gy'oli.
27 Kubanga mmanyi obujeemu bwo n'ensingo yo enkakanyavu: laba, nga nkyali mulamu nga nkyali wamu nammwe leero, mwabanga mwagala okujeemera Mukama; temulyeyongera nnyo nga mmaze okufa?
28 Mukuŋŋaanyize gye ndi abakadde bonna ab'ebika byammwe, n'abaami bammwe, ndyoke njogerere ebigambo bino mu matu gaabwe, era mpite eggulu: n'ensi okuba abajulirwa gye bali.
29 Kubanga mmanyi nga mulyeyonoonera ddala nga mmaze okufa, era mulikyama okuva mu kkubo lye nnabalagira; era obubi bulibabaako mu nnaku ez'enkomerero; kubanga mulikola ekiri mu maaso ga Mukama ekibi, okumusunguwaza olw'omulimu gw'emikono gyammwe.
30 Era Musa n'ayogerera mu matu g'ekibiina kyonna ekya Isiraeri ebigambo eby'oluyimba luno, okutuusa lwe byaggwa.